décembre | 2013 | ur blog eo …\nPublié le 31/12/2013 par Yann-Ber\nUl lazhadeg spontus ez eus bet hiziv war a’ m eus klevet.\nMistri nevez ar gêr o deus souprenet dalc’herion ar Roue en ur fabourz.\nUr chañs din na emellout e seurt traoù.\nN’eo ket aes bevañ memestra en deizioù-mañ.\nEn abeg d’al labouradegoù e oa diaesoc’h da ‘m mestr kavout kompagnuned. Un darn vat anezho a gav gwelloc’h mont da labourat war al labouradegoù.\nDa heul en deus bremañ va mestr kas ouzh ar vourc’hizion vras o deus kemeret penn an dinaz ha penn al labouradegoù abaoe ma ‘z eo bet skarzhet mignoned ar Roue.\nKeneil e chom ganto p’ emaint a-enep brientoù an noblañsoù hogen e glevet ‘m eus o lavarout e vefent dibennet d’ o zro a-raok pell. Reizh e vefe, hervezañ, p’ o deus ur wech rastellet kalz arc’hant e kenwerzh ar c’hoad ebena prenet douaroù ha titloù. Aet int da noblañsoù int ivez erfin, ha gwashoc’h eget ar re ziagent pa ne zoujont tra nemeto.\nChalus eo. Edon e soñj klask fred en ul labouradeg. N’ eo ket gopret kalz, hogen e c’hell pep hini ober diouzh e c’hoant gant an arc’hant roet dezhañ. N’ eo ket rediet da lojañ en ur gambrig bihan strizh dindan an doen e ti e vestr, na da zebriñ an tamm boued treut goulezet dezhañ d’an eur lakaet.\nMar lazhont ar vourc’hizion war lerc’h an noblañsoù ez ay da get al labouradegoù. Petra a rin me ?\nTreut e oa ar peuriñ evidon ha treutaet c’hoazh abaoe ma emell va mestr er stourm droch-se.\nMar lazh va mestr ar vourc’hizion a ren war al labouradegoù hag ar c’henwerzh, gant e vignoned, e virint evito o madoù, pizh evel m’ emaint. Serret e vo al labouradegoù. Va mestr a yelo war e leve ha gwashoc’h e vo din ar vuhez.\nTec’hout war ar maez ? Evit dalc’herion ar Roue a vev du-hont eo diaoulek kement a zeu eus kêr. Tapet e vin gant al loened-se hanter gouez ha feuls, ha lazhet e vin hep ket a var.\nChom a rin sioul un nebeut amzer c’hoazh ha gwelet e vo.\nKeit ma chomer bev ne vezer ket marv.\nPublié le 30/12/2013 par Yann-Ber\nSetu, savet eo. Dour tomm ha gouloù er sal-kibellañ. Gouloù er gegin hag ar pod kafe. Sellout a ra ouzh an amzer war urzhiataer ar burev, red RSS ur gazetenn, div gazetenn… Teir c’hazetenn. Digoret en deus ur bajenn a-zivout Palestina. Netra arbennik, n’en deus sellet netra all a-zivout Palestina, nemet c’hwec’h miz ‘zo. Ret gwelout danvez ar skrid.\nEmañ an urzhiataer war-c’hed.\nEmañ er c’harr. Loc’het eo. Kemer a ra an hent… Da vont d’e labour. Se eo. Iskis, diwezhat eo.\nChomet eo a-sav e Sant Steven. Dirak ar bank emañ. Hañ, tennañ a ra arc’hant ouzh ar bilhedaouer. Pergont euro.\nSetu, emañ er c’harr a-nevez. Emañ en Naoned.\nTuet eo e garr war an tuva e penn ar porzh. Pellaat a ra war-droad. Mont a ra davit Leurenn ar C’henwerzh.\nN’ eo ket an hent da vont d’ e lec’h labour. N ‘eo ket an eur boas.\nEmañ er FNAC. Hag e oa pal e zilerc’hiañ ?\nAet eo er-maez. Dek eur ha trizek. Chomet eo eizh munutenn. N’en deus prenet netra. Nemet en dije talet en arc’hant liñvel.\nHeuliañ a ra ar bali bras, kornog da reter. Kerzhout a ra ingal. Stampañ a ra kaer.\nChomet eo a-sav. N’eo ket ur c’hroazhent… Emañ e live an niverenn pevar Alez Brankaz. Aet eo, dek eur ugent pevar… Davit ar reter bepred. Bepred gant ar bali.\nTroet eo e straed ar Marchosioùigoù. Chom a ra a-sav, niverenn naontek… Kafedi an Diñsoù eo… Dek eur pergont tri. Seitek munutenn, talet en deus daou gafe. Klaskit roudoù all, ne ouzer morse.\nDistreiñ a ra war e giz…\nDistreiñ a ra d’ e garr.\nAet e oa da gejañ gant unan bennak. Klaskit roudoù all a dremen dre gafedi an Diñsoù etre dek eur ugent c’hwec’h ha dek eur pergont tri.\nKlaskit ivez roudoù a dremen dre ar FNAC etre dek eur pemp ha dek eur unnek, ha reoù a dremen pevar Alez Brankaz etre dek eur ugent unan ha dek eur ugent pevar.\nMont a ran da gemer ur banne kafe. Lavarit din ma c’hoarvez un dra bennak kanteul.\ntrouz pe labour ?\nPublié le 29/12/2013 par Yann-Ber\nLabouret eo gant dilennidi ar c’hanton da studiañ lec’h ar c’hultur ennañ. Dudius eo. Bodet eo an dud o deus da welout gant ar c’hultur war an tiriad.\nUn eskemm zo bet e dibenn an emvod labour diwezhañ a ziskouez pegen dispis eo ar ger kultur avat. An identité culturelle zo bet degaset er gaoz. Unan en deus lavaret n’ en em sante ket eus ar vro. Un all a abege e teue an dud war an tiriad evit ar qualité de vie. Setu aze kealioù kleuz mar bez.\nAn dud a zeu da annezañ war ar maez peogwir eo diaes lakaat sevel pe brenañ un ti war o lec’h labour, ha poblañs ar c’hanton a labour evit al lod brasañ war diriad tolpadoù bras an departamant.\nHervez e vefe mat kinnig kenderc’hadoù kulturel evit dedennañ an dud war diriad ar c’hanton, war skouer Naoned. Graet eo bet gant ar sokialourion e Naoned avat e-ser ul leviadurezh a argase an dud diarc’hant pell eus ar gêr vras, ha da zedennañ ar renkadoù etre. Da heuliad eo deuet ar re binvidikañ eus ar re baour da chom war ar maez. Hag e vimp argaset c’hoazh ?\nSoñj ‘m eus e lavare un nebeut bloavezhioù ‘zo un den eus ar c’hanton e oa ret sevel un imaginaire stag ouzh an tiriad. Da zont a-benn e oa bet savet un dachenn dudi dodennek en-dro d’ al laezh, a zo aet da get abaoe.\nEvit an holl berzhiaded koulz lavarout e chomer e-par ar c’henderc’hadoù kulturel, danvez a c’hell bezañ meret evel forzh pe zanvez all. Ned a ket donoc’h o freder. Degaset e vefe war an tiriad kenderc’hadoù kulturel e-giz ar re a gaver en Naoned ?\nDiouzh un tu ez eztaoler ar c’hoant bezañ tost ouzh ar boblañs, ha diouzh un tu all e soñjer magañ an dud evel ma vefent chatal.\nNe c’haller ket en a-raok divizout petra a vo dedaoladoù kulturel stuzegezh an dud, na penaos e vo o stuzegezh empret gant ar sevenadur, na penaos e c’hell genel ur stuzegezh e-touez tud kantet en ur roll kenderc’hañ-beveziñ armerzhel.\nPenaos e vo bevezet kenderc’hadoù kulturel ha peseurt gant an dud, n’eo ket kement-se ar gudenn ha penaos e teuint a-benn da labourat a-gevret, da genlabourat, da amparañ ur stroll denion, ur gevredigezh, ur bobl. Alese e vo eus ur stuzegezh, kemeret e vo hent ar sevenadur, ha dedaoladoù kulturel a vo emichañs, ha barrek e vo an dud da zegemerout en o stuzegezh kenderc’hadoù kulturel arall ha n’ eo ket o beveziñ.\nAn dud a zeu da boblañ ar c’hanton a oa a-hiniennoù en tolpadoù bras ma labourent ha ma labouront c’hoazh. A-hiniennoù int deuet da chom war an tiriad. Dilec’hiet o deus o annez dindan gwask leviadurezhioù dinazoù o argase ent devoudel. Al lod brasañ a zeu da chom war logelloù bihan ouzh bihan, plas warno d’ ur vrañsigellig d’ar vugale, hogen marc’hadmatoc’h eget en tolpadoù kêriek bras.\nAn diouer a arc’hant evit kaout un ti klet ha bastus d’o ezhommoù, evit dibab ur skol dereat d’ o bugale, o c’has da vont war ar maez gant an holl ziaesterioù a zeuy da heul : bezañ pell eus pep tra, daou garr da brenañ evit o goar, o bugale, o labour-bara, o yec’hed, tremen nebeutoc’h a amzer gant o bugale…\nKenderc’hel a reont da vezañ ken digenvez war ar maez ha m’ edont e trobarzhioù an tolpadoù bras.\nAl labour boulc’het en-dro d’ar c’hultur a c’hallfe teurel frouezh ma ne riskl ket en hentoù-bac’h. Klask un identité zo unan. Ar c’hinnig kulturel zo unan all.\nUnan a lavare les bonnets rouges c’est une identité. Ur skouer eus atoradur iziunadoù an dud eo dreist-holl, un hent bac’h. E-lec’h ren ul labour krouiñ e hejer dirak fri an dud un tamm lien ruz mojennek. D’ober petra ? Lakaat arc’hadurioù da dremen ? Kemer un tamm galloud ? Ne vo bet kemmet netra d’ar saviad orin ha lakaet d’an dud degemer o dizenelaat. Trouzal, hag un diskoulm a zeufe da heul ? Pe ziskoulm, ha d’ ober petra ?\nKement-se zo iskenderc’hadoù ar c’hultur trec’h, brizhkealiadoù goullo mat da guzhat ar pellaat diouzh nep stuzegezh, diouzh ar sevenadur.\nBepred e tastum an dud sujet seurt brizhkealioù kenderc’het da lakaat un termen d’ o Istor, pa n’eus nemet un hent, kregiñ e-barzh o Istor war o femdez. N’eo ket estlammus, ne ra ket skeudennoù brav, n’ eo ket boued d’ ar mediaoù, skuizhus hag hir eo.\nHag an trouz eo a c’hounezo c’hoazh war an ezhommoù don ? Hag e tegaso seurt enklask war stad ar c’hultur roudoù d’ur c’henlabour don ha padus er c’hanton ?\nPublié le 20/12/2013 par Yann-Ber\nLinennoù du stank, a-fuilh,\nTaolet gant ur bluenn war ur bajenn skedus.\nHentoù dieil, dargouezhel, war glask d’an heol,\nDalc’het pep hini gant e holl gen eil,\nMil a skourroù er-maez ur c’hef a gizell ar gouloù.\nTonkadoù lies hag an un tonkad.\nBuhezañ hollbad, kenedus,\nRezidel ha redius,\nPublié le 17/12/2013 par Yann-Ber\nAet on da selaou un den a ginnige un abadenn evel sorbiennour.\nAn abadenn a oa er gêriadenn ma choman peogwir e ro ar gumuniezh kumunioù arc’hant d’al levraoueg a c’hell bremañ prenañ arzourion wirion.\nEvit gwir ar paotr a oa un ambilher Club Med.\nDibunañ a rae tezennoù bistro, klichedoù uzet a-zivout ar merc’hed, ar gouerion… Komz a rae diwar e benn, diwar-benn e vicher, an arzour a zieub ar bobl, an arzour den a vicher dellezek da c’hounid e vuhez evel forzh pe labourer…\nPep tra a oa diwar c’horre hag a ziskoueze un dianaoudegezh eus ar sorbiennoù.\nAr pal a oa lakaat an dud da c’hoarzhin, da dremen ur prantad mat, da gompren pep tra, da grediñ bezañ tud speredekañ ar bed p’ emañ ar re all ur bagad leuoù. D’ an arvesterion da genduañ gant an arzour pe da vezañ tud dispered.\nDibunañ a rae skridoù skrivet gantañ, en un doare skolek kenañ a-wechoù, hag ar prederiadennoù treut a ginnige a oa gwisket gant istorioù pemp gwenneg. Examplorum ar paour, atoradur ar stuzegezh pobl evit goar ar bihanvourc’hiz arouarek, diduamantoù krennarded.\nNetra da welout gant ar pezh a oa war e baperioù bruderezh savet evit dedennañ an arval.\nAr c’hoarzh zo gourzhtroüs a gelenne dimp en un istor ma veze ledet aezhenn c’hoarzhin e riboul Paris…\nUr Yann Kouer marokat gant pouez mouezh kouerion Frañs, drevezet gant ar gall keitat, a denne eus ul lamp ur skoazeller hud e-giz Aladin.\nAr paotr a lavare dimp, dre fent, sellit pegen farsus on, pegen engouestlet on, pegen ekolo hag anveliour on…\nUr sorbiennour zo un den a gomz en e anv gant e bersonelezh ha war ar pred. Atebek eo war ar pezh a lavar. Ne zibun ket un destenn skrivet, desket dindan eñvor, zoken mard eo bet skrivet gantañ. Ne glask ket gourlakaat d’an dud un doare da soñjal. Ne glask ket lakaat an dud da genduañ gantañ. Komz a ra ganto ha dreist holl ez astenn dezho un istor ma kemerint o flas ha n’eo ket reiñ dezho ur plas gourlakaet en armerzh e abadenn.\nMar ro e zanvez c’hoant d’an dud kanañ pe eilgeriañ, e reont, hogen n’eo ket d’ar sorbiennour d’o lakaat da ganañ pe da emellout en istor evel bugale ur c’hamp hañviñ.\nUr sorbiennour a ginnig an tudennoù hogen n’o c’hoari ket. Boulc’hañ a ra un emzalc’h, un doare da lec’hiañ e vouezh ha n’eo ket dreveziñ ur vouezh rizhek. Ret eo dezhañ reiñ ur c’horf d’an dudenn, un istor, un temz spered, ha war an diaz-se e tiwano mouezh an dudenn. Skañv eo ha solut. Neuze ne vo ket faziet ha kemmet ar vouezh da bep tro ma kemero an dudenn ar gomz en istor.\nEr comedia d’el arte eo anat al labour war ar c’horf. An den yaouank ha fougaser a ya e galc’h en a-raok. Ar c’hozhiad a vount e gof dirazañ. Ar paotr lent a guzh e galc’h en a-dreñv… En ur furm koroll indian ivez e labourer war ar c’horf da staliañ an dudenn, e demz spered hag e oberoù. Furmoù rizhek ez eus evit degouezhioù ha tudennoù resis.\nAesoc’h eo ur wech pleustret war ar c’halvezderioù-se reiñ tudennoù na vint ket furmoù goullo ha diwar c’horre. Aesoc’h eo prestañ dezho un tamm eus e vuhez hag un tamm eus e gorf. Neuze e teu ar vouezh hag an eztaol en un doare reizh ha resis o reiñ nerzh ha donder d’ar marvailh ha n’eo ket ober anezhañ un diduamant dieraezus a laka an dud er-maez eus o skiant varn eus o barregezhioù da veizañ o saviad, prest da c’houzañv kement gaou graet d’o ferzhioù denel.\nDiaesaet on bet gant ar sorbiennour-se o huchal, o jestraouiñ, o lakaat an dud da ganañ, da stlakañ o daouarn, d’ o lakaat da vamiñ dirak klichedoù uzet gallaoued keitat ha da vont da heul eztaolioù goullo ha pompadus.\nSeurt c’hoarzh n’eo ket gourzhtroüs. Lakaat a ra an dud da c’houzañv o femdez evel chatal. Istor an aezhennoù c’hoarzhin er metro, hañvaladenn hon sorbiennour o tieubiñ e selaouerion dre o lakaat da c’hoarzhin gant e fentigelloù, a lavar penaos e vez sujet an dud dre arverañ ar c’hoarzh. En istor, o c’hoarzh a lakae ar gouarnamant da grenañ. En degouezh e oa, dre an aezhennoù, daoust dezho, o lakaat da dreiñ kein ouzh o femdez ha chom dindan galloud ar re o gwask.\nKement-se o c’hoarvezout e Paris evel-just, Paris al lec’h m’emañ ar galloud hag andon nep dispac’h…\nRet e vefe d’an arzour emzieubiñ diouzh ar stuzegezh trec’h ha marteze kemer sol war ar stuzegezh pobl, pe kavout ur bon all evit krouiñ rezid ha n’eo ket livañ ur frankiz tasmant, gwerzhañ ur frankiz ganti frond ar sujidigezh.\nGoullo e oa an abadenn, perzhioù sorbiennour ar paotr a oa dister. Ar paotr a oa un den plijus, ha war gement-se eo soliet e labour, lorbañ. Plijet en deus kalz d’ an dud. Adkavet o deus aze ar soubenn diskennet dezho gant o mediaoù pemdeziek, magadur d’o arallekadur.\nPublié dans eztaol, lennegezh teodel\t| Marqué avec arzoù\t| Laisser un commentaire\nar bleiz gris\nPublié le 14/12/2013 par Yann-Ber\nAr bleiz gris zo titl ur sorbienn dastumet gan Marc’harid Fulup hag embannet gant Luzel.\nUn den zo goulennet digantañ unan eus e deir merc’h da wreg gant ur bleiz. An hini yaouankañ a asant hag eus kroc’hen ar bleiz e teu ur priñs. C’hoarezed gwarizius ar plac’h a ra d’ ar c’hroc’hen un dra berzet gant ar priñs. Disrannet eo ar priedoù ha ret e vo d’ ar plac’h uzañ tri re votoù houarn da adkavout he fried ha ne vo nemeti evit lemel teir zakenn eus he gwad diwar roched he gwaz. He fried a ro dezhi teir c’hraoñenn da derriñ mar bez en ur saviad diaes.\nAr plac’h a uz he botoù, a denn an teir zakenn wad. Adkavet he deus he gwaz hogen emañ o vont da zimeziñ gant ur briñsez yaouank ha kaer. Terriñ a ra an teir c’hraoñenn. Da bewech e teu er-maez traoù prizius a ro en eskemm d’ ar briñsez evit un nozvezh da dremen e kambr ar priñs. Ul louzoù kousket zo diskennet d’ ar priñs gant ar briñsez nemet an trede nozvezh bennozh d’ ul lakez d’ar priñs en deus diskuliet dezhañ pezh a c’hoarveze. Distro e bried, e lavar ar priñs d’ ar roue istor ar c’houfr hag an div alc’houez hag ez a kuit gant e wreg.\nHanezenn ar c’houfrig prizius lavaret gant ar priñs a veneg ur c’houfrig en doa un alc’houezig aour warnañ. Kollet an alc’houez en deus lakaet ar priñs ober un alc’houez nevez. N’ en deus ket arveret an alc’houez nevez pa adkav an alc’houez kozh. Petra ober ? Arverañ an alc’houez nevez pe an alc’houez kozh ?\nNotenn Luzel a-zivout istor ar c’houfr zo fentus. Lavarout a ra ez eo ur fazi a-berzh ar sorbiennourez peogwir eo an dudenn ur plac’h. An alc’houez a vefe neuze, hervez Luzel, arouez rev ar paotr, ha toull an alc’houez hini rev ar plac’h ?\nPinvidikoc’h eo ar skeudenn. Ar c’houfr zo kentoc’h an hini a zo bet dieubet gant an all diouzh e furm loen. Digoret eo bet d’ an denelezh gant ar plac’h e degouezh ar bleiz gris. An alc’houez zo an dieuber, en degouezh ar plac’h a asant bezañ er gevredigezh ha n’eo ket emrepuiñ e kletadurezh un hinienn na emell ket e buhez ar re all. Er sorbienn-mañ e tieub ar plac’h he zad diouzh ar marv tonket dezhañ ha dieubiñ a ra ar priñs diouzh e stumm bleiz gris e-lec’h mirout ouzh ar riskl da eurediñ ur bleiz.\nO taveiñ d’ ur sorbienn dibetat e lavarin ez eo ar stumm loen war un dro drastus ha gwarezus. Keit m’emañ ar priñs e bleiz gris emañ gwarezet diouzh trepetoù ha rediezhoù e zenelezh. Ur wech aet d’e stumm den e krog ar c’hudennoù. An disparti etre an daou bried zo devoudet gant perzhiadur ar priñs en ur gevredigezh denion gant eured, gwarizi, reolennoù da zoujañ. An disparti zo un devoud n’eo ket mestroniet. Tonket eo, hud. N’ eo nemet un hent d’ ar benndudenn da gadarnaat he denelezh.\nAr plac’h a c’hellfe kenkoulz all lezel ar gwaz mont kuit ha chom gant he bugel. He lod eus al labour he deus graet : troet ar bleiz en e stumm den, ha miret e vuhez d’ he zad. Ensammañ a ra he atebegezh denel avat ha kenderc’hel gant al labour boulc’het.\nMont a ra brokus gant an hent da gadarnaat he denelezh, ha da argas ar feulster a zo e gwarizi he c’hoarezed a gav o mad gant un tonkad hiniennel, anistorek, ha na gomprenont ket roll kevredigezhel, denel, o c’hoar, ha dedaoladur he ober.\nDegouezhet e penn an hent e c’hellfe ar plac’h arverañ d’ he gounid pezh zo bet krouet gant he hent eleze an traezennoù espar a zo ur binvidigezh en arc’hant, ha kas da sutal ar priñs o vont da briediñ gant ur plac’h all yaouank ha kaer.\nDifenn a ray avat an tamm denelezh he deus kenlabouret da lakaat er bed hag adkavout he lec’h e-kichen ar priñs, er gevredigezh, en denelezh.\nAr plac’h all zo prest da douellañ evit kaout an traoù prizius, ne dizh ket mont en tu all d’ he hinienn, d’ he flijadur. An eured gant ar priñs n’eo nemet un trepet ouzhpenn e sodell ar vuhez eviti. Er-maez denelezh, en anistor emañ evel an div c’hoar.\nUr wech ouzhpenn, an dezrannoù hiniennek, bredelfennek, niverus war valadurioù ar sorbienn-se ne roont ket ment ar sorbienn. Ober a reont eus al lennegezh bobl un diduamant dinoaz mat da ezteurel anistor ar bobl.\nDedalvezout a reont d’ul lennegezh perzhiat en ur gevredigezh, en ur stuzegezh, talvoudoù ur stuzegezh all, hollveliek, dall e-keñver ar bed hag an denelezh. An tudennoù n’ int mui nemet hiniennoù o vevañ evito o unan. An dud o deus studiet ar sorbiennoù a eztaol kletadurezh o zonkad hiniennel, distag eus ar bed, eus an Istor, eus an denelezh. Dibenn an Istor, dibenn an denelezh a eztaol an dud-se. Gervel a reont d’ o skoazell a bep seurt mojennoù, argeloù, arouezioù, a ziskouez dezho pegen speredek int ha penaos int mistri war an dud voutin hag an danvez…\nKontadennoù ar bobl/1, Fañch an Uhel, Al liamm, 1984, p. 235-242.\nLes contes facétieux du cadavre, contes populaires du Tibet, Langues et Mondes, L’Asiathèque, galleg/tibeteg, 2005\nPublié dans eztaol, lennegezh teodel\t| Marqué avec arzoù, levrioù\t| Laisser un commentaire\nne gemerin ket ken hent ar skol\n– N’ in ket mui d’ar skol, mamm.\n– Perak va mab ? Mat eo ar skol.\n– N’eo ket mamm.\n– Penaos ? Deskiñ a rez ur bern traoù mat, mignoned ‘c’h eus.\n– N’eo ket mat ar pezh a gelenner din. Diouzh o selaou, n’eus ket ac’hanoc’h mamm, n’eus ket eus tadig. Kement tra hoc’h eus graet eus ho puhez ne dalvez mann.\nNe vin sellet evel kelennet nemet pa ‘m bo diverket kement tra hoc’h eus degaset din.\n– N’eo ket gwir, deskiñ a ri peadra da gaout ul labour mat, gwelloc’h eget an hini hon eus bet ni.\n– Mat eo ho labour, diziouerus d’an dud a vev en-dro dimp.\n– Ne zegas ket arc’hant a-walc’h d’ober pezh a blijfe dimp ober ha da reiñ deoc’h bugale ar pezh a fellfe dimp reiñ.\n– Kalz hoc’h eus roet dimp mamm. Morse n’ hoc’h eus lezet un den eus ar c’harter bezañ en diezhomm. Rannet hoc’h eus ganimp ha ganto an nebeut ho poa. Bennozh deoc’h ne ‘m eus ket mezh a vezañ un den. Ne oac’h ket den da lavarout da Loeizig e oa ret dezhañ paouez a lipat e vanne da c’hortoz ur skoazell bennak evit e vugale.\nDesket hoc’h eus din edon un den. Er skol e kelenner din sentiñ, d’ ober traoù, ha drouk e vefent, da vezañ dellezek da ren war an dud all.\nGopret e vezer diouzh ma senter d’an urzh nemeti a zo war ar bed.\n– Treuzkomprenet ‘c’h eus va mab. Deskiñ a reer dit bezañ stuziet ha kaout gopr da stuziadur. Ne vo ket berzet ouzhit kenderc’hel gant an traoù mat ‘c’h eus desket ganimp.\nNe venegont ket hon istor peogwir eo un dra anat. Deskiñ a rez traoù a zo mat daoust d’ ar furmoù a zo iskis evidout.\nHa mignoned ‘c’h eus ouzhpenn.\n– N’eo ket ar furmoù a zo iskis, hogen ar pezh a c’houlenner diganin ober. Diaes eo kaout mignoned pa vez kelennet e rank pep hini stourm evitañ e unan ha flastrañ ar re all d’emziskouez evel an hini gwellañ, an hini dellezek a gemer ar plas mat a-us da vagad an dud dister ha boutin eveldoc’h da vezañ merzhet gant ar mestr, da vont er skolioù miret d’ar re heverkañ.\nBagad an dud dister omp mamm, evit an dud-se.\nJentil int, hogen droch, dall, ha pizh.\n– Ret eo mont d’ar skol, mab. Deskiñ a ri penaos emañ ar bed.\n– Mamm, ne rin ket. Eus al lec’h m’emaomp e welan mat tre ar bed. Me c’hell lavarout deoc’h pezh a welan, ha ne ‘m eus c’hoant ebet da welout ar bed gant daoulagad n’ int ket va re.\nMirout a reont ouzhimp a lavarout ar pezh a welomp diouzh al lec’h m’emaomp. O skol zo graet evit diverkañ hon selloù, evit kuzhat an droug a reont d’ar bed, evit moumounañ o c’houstiañs vat.\nKletoc’h e vo ma buhez mar sentan, marteze. Padal e vin eveldoc’h diverket eus o bed, diverket eus ar bed.\nMamm, un istor hon eus. Denion omp. Arabat dimp asantiñ bezañ o chatal.\nTrugarez evit ar pezh hoc’h eus roet din mamm, trugarez da vezañ desket din e c’haller bezañ un den daoust d’ar pezh ha laeront diganimp. Dister eo.\nPezh a chom ganimp zo un teñzor n’o devo morse. An teñzor-se zo va c’helennadurezh.\nN’ in ket mui d’ar skol, mamm.\nPublié dans eztaol, lennegezh teodel\t| Marqué avec levrioù\t| Laisser un commentaire\nPublié le 09/12/2013 par Yann-Ber\nDiouzh o zu an dud plijet gant al lennegezh teodel bobl zo aet da heul ar stuzegezh trec’h.\nReoù ‘zo a drevez doareoù komz poblañs ar maezioù deroù an ugentvet kantved en ur ober dave da c’hizioù gwechall. An henvoazelourion a zo evito ar stuzegezh bobl un adsked eus ur bed a zo bet, hon gwrizioù, un asvan a dremened n’o deus ket anavezet bev hogen a gemeront da hennad o huñvreoù. Diouzh un tu all e kemer reoù all al lennegezh bobl evel ur sac’h goullo a leuniont gant kealiadoù ar stuzegezh trec’h.\nAn holl a chom hanter hent, etre pezh a zo bet ha pezh n’eo ket, etre ur stuzegezh n’o deus ket ensammet hag ur stuzegezh gourlakaet dezho. Marv o denelezh eo, azon ur staeliad merc’hodennoù.\nIskis eo e kaver an hevelep saviad gant slamerion ‘zo, kemeret diouzh ur penn all. An emanvet sorbiennerion a ya davit ar stuzegezh trec’h. Ar slamerion int a glask kuitaat ar stuzegezh trec’h, kenderc’hañ o stuzegezh da guitaat o saviad sujidi ? Padal ne reont a-wechoù nemet dreveziñ doareoù ur bobl gwengelek hep soursial eus e vezañs, eus e zenelezh. War al leurenn e tezerc’hont tudennoù ar bobl, pobl ar c’hêrioù, ur gwengel a zo kenderc’had ar stuzegezh trec’h. Azonoù sujidigezh pobl ar c’hêrioù bannet warno a-vloc’h da stuzegezh gant o sujerion.\nHent bac’h mar bez. Pobl vat ar renkadoù etre, al labourerion gevredigezhel, kulturel, tud warno a-wechoù stummadur ar skolioù meur a gred bezañ tizhet o denelezh dre ar stuziadur livet warno .\nKinkladurioù ur c’hoariva truezek, goullo tragek.\nHag ar yezh-se, a istribilh er goullo, goullo ar yezhva, goullo an eneoù paket en ur purgator a bado ar beurbadelezh. Padout a ray keit ha ne vo ket kemeret penn an hent, keit hag e vo chomet da ziskuliañ ar sañset direizhderioù ha da veuliñ an harozed o deus stourmet harozek.\nNe viro ket ouzh ar vuhez a vezañ dous ha didrabas, mirout a ray ouzh ar vuhez a vezañ.\nUr bed dastumerion valafenned, splann o livioù hogen marv.\nPublié le 05/12/2013 par Yann-Ber\nEr beilhadegoù e klever a bep seurt.\nA-wechoù eo hir an amzer. A-wechoù eo berr.\nA-wechoù e lavar an dud un dra a zo pouezus evito.\nA-wechoù e vennont diskouez o micher, bezañ gwelet.\nA-wechoù o krenañ gant an aon e kredont evit ar wech kentañ komz dirak tud vodet.\nA-wechoù, ar pezh a glevont a zegas dezho da goun un draig dister pe un dra a bouez a ginnigont neuze d’ ar vodadeg, un dra a oa kousket enno abaoe ur viken.\nA-wechoù o deus prientet un dra a-ratozh-kaer a lavarint koustet a gousto.\nNe vern. A-walc’h eo bezañ a-gevret ha gouzout e c’hell pep hini degas danvez d’an holl, evel-se, war ar prim.\nAn deiz-se e oa bodet un tregont den bennak er sal-degemer, kanaouennoù, sonerezh, marvailhoù, skridoù berr, a yae en-dro. E pep tra e oa un draig da eostiñ, un draig a c’helle bezañ treuzkaset pe brederiet warnañ, plijadur ar pred e oa ivez, un esaouenn.\nEztaolioù liesseurt ha goulennoù ar selaouerion a zeue frank, digabestr, war don ar c’hendiviz etre mignoned.\nAn draig-mañ da heul zo bet lavaret sioul, hep trouz na jestroù, eeun.\nPevar c’hozhiad zo azezet war ur bank.\nAn hini a zo e penn ar bank a laosk ur bramm, ur wir gurun. Da heul ar bramm ez emled ur flaer eus an diaoul betek fronelloù an tri c’hozhiad all.\nAr c’hozhiad an tostañ ouzh ar brammer a stou davetañ.\n– Me, te wel, pa vramman, e ra un trouz spontus. Ne ra flaer ebet avat.\n– Me, eme an trede, me pa vramman, ne ra trouz ebet. Padal, ar flaer zo spontus ha padout a ra ken e pad.\n– Me, pa vramman, eme ar pevare, ne ra trouz ebet ha flaer ebet.\nAn tri c’hozhiad all a stou davit ar pevare da lavarout a-unvouezh :\n– Perak e vrammez ‘ta ?\nN’ eus ket anv eus marvailh aze, nemet eus tezennoù bistro. Padal…\nPublié dans eztaol, lennegezh teodel\t| Marqué avec arzoù, handerc'hañ\t| Laisser un commentaire


Herri III Mecklenburg - Wikipedia\nHerri III Mecklenburg\nHerri III Mecklenburg, pe Heinrich III der Hänger von Mecklenburg hervez an alamaneg, ganet en 1337, ha lazhet dre wall zegouezh d'ar 24 a viz Ebrel 1383 e Schwerin, a oa dug Mecklenburg. Kenzug Mecklemburg-Schwerin e voe eus 1379 betek 1383.\nMab e oa da Alberzh II Mecklemburg ha da Euphémie Sveden.\nDimeziñ a reas en 1361 da Ingeborg Danmark (1347-1370), merc'h henañ ar roue Valdemar IV Danmark.\nAlberzh IV Mecklemburg, kenzug Mecklemburg adal 1383 betek 1388\nEuphémie Mecklemburg (†1416), a zimezas en 1377, da Yann V Mecklemburg-Werle-Güstrow (1340-1377), mab da Nikolaz III Mecklemburg-Werle-Güstrow\nMarie Mecklemburg (1363-1402), a zimezas en 1380, d'an dug Vartislav VII Pomerania (†1395)\nIngeburge Mecklemburg (1368-1408), abadez Ribnitz.\nPa intañvas Herri III Mecklemburg e timezas e 1377 da Mechtild von Werle-Güstrow, merc'h da Bernard II von Werle-Güstrow. Bugel ebet n'o doe.\nLazhet e voe Herri III Mecklemburg en un tournamant e miz Ebrel 1383. E vreur Magnus Iañ Mecklemburg a genrenas neuze gant e niz Alberzh IV Mecklemburg. Beziet e voe Herri III Mecklemburg en Iliz-veur Doberan.\nE zaou dad-kozh\nHerri II Mecklemburg\nAdtapet diwar « https://br.wikipedia.org/w/index.php?title=Herri_III_Mecklenburg&oldid=1848816 »


Pajenn:Guillouzic - Bue Zant Ervoan, 1894.djvu/49 - Wikimammenn\nPajenn:Guillouzic - Bue Zant Ervoan, 1894.djvu/49\na oa, ha kasti, eur vouez krenv, eun aer zantel, eur galon hag a zante pez a lere, he daoulagad o virvi a roe da c’hout penoz a oa leun he galon hag e speret deuz pez a lare. Komz a rae evelse en brezonek, en gallek hag en latin, deuz a re vije o chilaou. En Kemper a gomze an dud brezonek, hag en amani da ze, a gomzaz en brezonek, ha da bell goude a gomze c’hoaz an dud deuz ar c’homjo kaer a nevoa laret ar zant d’he.\nGoude bean pedet dirag relego zant Kaourintin, ec’h eaz Ervoan da welet menec’h zant Fransez, rag ar venec’h ze a gare kals ; ha goude a iez da c’houlen he venoz gant an Eskob a oa neuze Alan Morel. Pa oa achu he droio en Kemper, Dom Ervoan a iez gant famil Pestien d’eur c’hastel kichen bourg Landeleo, lec’h ma oa Moris ar Mene o chom ; enon govesaaz Theophana Pestien hag he merc’hed, ar re-man, dre ali ar zant a reaz voeu a virjinite. Keit a chomaz en ti Moris ar Mene a rene he vue ordinal, neubet a debre, ha na eve nemet banac’ho dour hag eun daken win benag ebarz kement ha livan an dour. Moris hag hen a vije o kousket er memez kamb, hag eun nozvez an otro-ze a glevaz enpad he gousk eur vouez krenv hag a lare : « C’houi zo aze kousket n’eur gwele mad, ha jervijer Doue a zo duont kousket war eur min dindan an amzer. » Moris, nec’het o klevet ar vouez-ze, a glask he vignon, med na gavaz ket anean, neuze deuaz da jonj d’ean penoz a nevoa klevet Dom Ervoan o laret ec’h aje da welet be zant Eleo ; mont a rez an otro beteg enon, hag a gavaz ar person\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/49&oldid=127434 »


Júu ʼmɨ́ɨ e cacuo fidiée Hechos 1\nJaléꞌˋ e cajméeˋ dseaˋ i̱ óoˋ ta˜ quiáꞌˉ Fidiéeˇ\nMɨ˜ cacuøˊ Dseaˋ Jmáangˉ júuˆ quiáꞌrˉ e niꞌíngꞌˋ dseaˋ Jmɨguíˋ quiáꞌˉ Fidiéeˇ\n1 Jnea˜ Lucas nɨcajméeꞌ˜e laꞌuii˜ co̱o̱ˋ jiˋ e catɨ́ɨngˉ ꞌnʉˋ, Teófilo, lɨ˜ féꞌˋ jaléꞌˋ e cajméeˋ Jesús jo̱guɨ jaléꞌˋ e caꞌerˊ latɨˊ mɨ˜ canaaiñˋ jmóorˋ ta˜ quiáꞌrˉ 2 cartɨˊ mɨ˜ caguiéˉ jmɨɨ˜ e cangáiñꞌˉ fɨˊ ñifɨ́ˉ. Dsʉꞌ lajeeˇ nʉ́ꞌˉguɨ e nidséiñꞌˉ do, caseáiñꞌˋ jaléngꞌˋ i̱ dseaˋ quiáꞌrˉ i̱ caguíñꞌˋ i̱ cangɨˊ có̱o̱ꞌr˜ do, jo̱ laꞌeáangˊ có̱o̱ꞌ˜ Jmɨguíˋ quiáꞌˉ Fidiéeˇ casɨ́ꞌˉreiñꞌ jaléꞌˋ e ꞌnéˉ nijméiñꞌˉ do fɨˊ quiniˇ jaléngꞌˋ dseaˋ. 3 Jo̱ dsʉꞌ lana nijméeꞌ˜e e jiˋ la quiáꞌˉ mɨ˜ cangɨ́ˋbaꞌ e cajúngˉ Dseaˋ Jmáangˉ jo̱guɨ cají̱bꞌˊtu̱r caléꞌˋ catú̱ˉ jo̱ cajmijnéengˋ ꞌñiaꞌrˊ jee˜ jaléngꞌˋ i̱ dseaˋ apóoˆ i̱ óoˋ ta˜ quiáꞌˉ Fidiéeˇ do e laco̱ꞌ nilɨñiˊ dseaˋ do e lajamꞌˉbaꞌ e nɨcají̱bꞌˊtu̱r. Jo̱ mɨ˜ cangɨ́ˋ jo̱, cateáangˋguɨr jí̱i̱ꞌ˜ tu̱lóˉ jmɨɨ˜ fɨˊ jmɨgüíˋ la, jo̱ lajeeˇ jo̱ éengˋ ꞌñiaꞌrˊ jee˜ jaléngꞌˋ i̱ dseaˋ do e dseángꞌˉ nɨcají̱bꞌˊtu̱r, jo̱guɨ lajeeˇ jo̱ caꞌeꞌrˊ jaléngꞌˋ i̱ dseaˋ íˋ jial iing˜ Fidiéeˇ cá̱rˋ nifɨˊ quiáꞌˉ dseaˋ jmɨgüíˋ.\n4 Jo̱ lajeeˇ e táamˋbɨ Jesús có̱o̱ꞌ˜ jaléngꞌˋ i̱ dseaˋ quiáꞌrˉ do, jo̱ casɨ́ꞌrˉ jaléngꞌˋ íˋ e jaˋ mɨˊ uǿiñꞌˋ do lajmɨnáˉ fɨˊ Jerusalén, jo̱guɨ casɨ́ꞌˉguɨr dseaˋ do cajo̱ jo̱ cajíñꞌˉ:\n—Nijøømˉbaꞌ fɨˊ Jerusalén la cartɨˊ nilɨti˜ lají̱i̱ꞌ˜ e júuˆ e nɨcacuøꞌˊ Tiquiéˆe ꞌnʉ́ꞌˋ lamɨ˜ jéengˊguɨ, lɨ́ꞌˆ laco̱ꞌguɨ jí̱i̱ꞌ˜ e nɨcafɨ́ɨˉɨ ꞌnʉ́ꞌˋ jéengˊguɨ cajo̱. 5 Dsʉꞌ e jáꞌˉbaꞌ e i̱ Juan do caseáaiñˋ dseaˋ jmɨɨˋ có̱o̱ꞌ˜ jmɨɨˋ, dsʉꞌ lajeeˇ lajmɨnáˉ jnea˜ nicuǿøˆø ꞌnʉ́ꞌˋ e niñíingˋnaꞌ Jmɨguíˋ quiáꞌˉ Fidiéeˇ.\nMɨ˜ cangángꞌˉ Jesús fɨˊ ñifɨ́ˉ\n6 Jo̱ mɨ˜ cangɨ́ˋ jo̱, i̱ dseaˋ quiáꞌˉ Jesús i̱ teáangˉ có̱o̱ꞌr˜ do fɨˊ móꞌˋ Olivos ie˜ jo̱ cajmɨngɨ́ꞌrˉ dseaˋ do lala:\n—Fíiˋiiꞌ, ¿su lana nɨcatɨ́ˋ íꞌˋ e nijméeˆtu̱ꞌ e niꞌneeng˜naaꞌ dseata˜ quíˆnaaꞌ yee˜naaꞌ fɨˊ góoˋnaaꞌ?\n7 Jo̱baꞌ cañíiˋ Jesús quiáꞌˉ i̱ dseaˋ do jo̱ cajíñꞌˉ:\n—Jaˋ ꞌnéˉ ñíˆnaꞌ e˜ jmɨɨ˜ o̱ꞌguɨ e˜ ji̱i̱ˋ nijméˉ Tiquiéˆe Fidiéeˇ jaléꞌˋ e nijmérˉ, co̱ꞌ jí̱i̱ꞌ˜ ꞌñiaꞌˊbre ñirˊ jo̱guɨ seaˋ fɨˊ quiáꞌrˉ e nijmérˉ e jo̱. 8 Dsʉꞌ mɨ˜ niñíingˋnaꞌ Jmɨguíˋ quiáꞌˉ Fidiéeˇ lajaangˋ lajaangˋnaꞌ, jo̱b nilɨseaˋ bíˋ quíiˉnaꞌ e laco̱ꞌ nigüɨguiáˆnaꞌ júuˆ quiéˉe fɨˊ laꞌúngˉ jee˜ fɨɨˋ Jerusalén có̱o̱ꞌ˜guɨ latøøngˉ lɨ˜ se̱ꞌˊ Judea, jo̱guɨ lajo̱bɨ cajo̱ fɨˊ lɨ˜ se̱ꞌˊ Samaria, jo̱guɨ fɨˊ laꞌúngˉ fɨˊ jmɨgüíˋ.\n9 Jo̱ mɨ˜ lɨ́ˉ casɨ́ꞌrˉ lajo̱, lajeeˇ teáangˉ i̱ dseaˋ quiáꞌrˉ do jǿømˉbreiñꞌ, canaangˋ Jesús soorˋ fɨˊ yʉ́ꞌˆ jmɨgüíˋ cartɨˊ caquɨɨiñꞌˉ jee˜ cabøø˜ jníiˊ, jo̱ joˋ cangángˉguɨr dseaˋ do.\n10 Jo̱ lajeeˇ teáangˉ i̱ dseaˋ do jǿørˉ fɨˊ lɨ˜ cangángꞌˉ Jesús, co̱o̱ˋ cajnémˉ gángˉ dseañʉꞌˋ i̱ quiꞌˊ ꞌmɨꞌˊ téˋ fɨˊ lɨ˜ teáangˉ i̱ dseaˋ do 11 jo̱ cajíñꞌˉ casɨ́ꞌˉreiñꞌ:\n—Dseaˋ Israel i̱ seengˋ fɨˊ Galilea, ¿jialɨꞌˊ teáangˉnaꞌ jǿøˉnaꞌ fɨˊ yʉ́ꞌˆ? Co̱ꞌ Fidiéeˇ nɨcatǿꞌrˉ fɨˊ ñifɨ́ˉ i̱ Jesús i̱ cangɨˊ có̱o̱ꞌ˜ ꞌnʉ́ꞌˋ do, jo̱ laco̱ꞌ cañíiˉnaꞌ jial cajgóorˉ fɨˊ yʉ́ꞌˆ do, lajo̱b nijáaˊtu̱r fɨˊ jmɨgüíˋ la caléꞌˋ catú̱ˉ mɨ˜ nitɨ́ˉ íꞌˋ lajo̱.\nMɨ˜ caguíñꞌˋ Matíi˜ e niꞌírˋ cuaiñ˜ quiáꞌˉ Judas Iscariote\n12 Jo̱ mɨ˜ cangɨ́ˋ jo̱, caquɨmꞌˉ i̱ dseaˋ cangɨˊ có̱o̱ꞌ˜ Jesús e fɨˊ móꞌˋ Olivos do, jo̱ cangolíimˋtu̱r fɨˊ Jerusalén, co̱ꞌ quiá̱bꞌˉ néeˊ e fɨɨˋ jo̱, jo̱guɨ jí̱i̱ꞌ˜ jo̱ cuǿøngˋ ngɨˊ dseaˋ Israel mɨ˜ jmɨɨ˜ e jmiꞌíñꞌˊ. 13 Jo̱ mɨ˜ caguilíiñˋ fɨˊ jo̱, cangotáaiñꞌ˜ fɨˊ co̱o̱ˋ dsíiˊ sɨnʉ́ʉˆ e tú̱ˉ fɨ́ngˉ, co̱ꞌ fɨˊ jo̱b lɨ˜ nineáaiñˊ. Jo̱ i̱ dseaˋ i̱ caseángꞌˊ fɨˊ jo̱ siirˋ Tʉ́ˆ Simón jo̱guɨ Jacóoˆ jo̱guɨ Juan jo̱guɨ Dɨ́ˆ jo̱guɨ Lii˜ jo̱guɨ Móˆ jo̱guɨ Bartolomé jo̱guɨ Mateo jo̱guɨ jaangˋguɨ i̱ siiˋ Jacóoˆ jó̱o̱ˊ Alfeo, có̱o̱ꞌ˜guɨ jaangˋguɨ i̱ siiˋ Simón i̱ lɨ́ɨngˊ dseaˋ celote, jo̱ có̱o̱ꞌ˜ jaangˋguɨ cajo̱ i̱ siiˋ Judas rúngꞌˋ Jacóoˆ. 14 Jo̱ jalémꞌˋ i̱ dseaˋ na seáiñꞌˊ contøøngˉ e féiñꞌˊ Fidiéeˇ co̱lɨɨng˜ có̱o̱ꞌ˜ jaléngꞌˋ rúngꞌˋ Jesús có̱o̱ꞌ˜guɨ Yáˆ, niquiáꞌˆ dseaˋ do, có̱o̱ꞌ˜guɨ jaléngꞌˋ dseamɨ́ˋ caguiaangˉguɨ.\n15 Jo̱ jaléngꞌˋ dseaˋ i̱ caseángꞌˊ fɨˊ jo̱ tíiˊbre ciento veinte. Jo̱ nɨneáaiñˊ lajɨɨmˋbre mɨ˜ caráangˉ i̱ Tʉ́ˆ Simón do jo̱ caféꞌrˋ júuˆ quiáꞌrˉ jo̱ casɨ́ꞌrˉ dseaˋ do:\n16 —Dseaˋ rúꞌˋuuꞌ, ne˜baaꞌ e calɨtib˜ jaléꞌˋ e cajíngꞌˉ Jmɨguíˋ quiáꞌˉ Fidiéeˇ laꞌeáangˊ có̱o̱ꞌ˜ i̱ dseaˋ áangˊ quíˉiiꞌ i̱ siiˋ Davíꞌˆ i̱ calɨséngˋ malɨɨ˜ eáangˊ, jo̱ caté̱e̱rˋ fɨˊ ni˜ jiˋ quiáꞌˉ Fidiéeˇ lɨ˜ féꞌˋ uii˜ quiáꞌˉ i̱ Judas Iscariote do i̱ cacá̱ˉ nifɨˊ quiáꞌˉ i̱ dseaˋ i̱ ꞌníꞌˋ cangángˉ Jesús mɨ˜ casaiñꞌˉ dseaˋ do. 17 Jo̱ i̱ Judas Iscariote do lɨ́ɨiñˊ jaangˋ dseaˋ i̱ lamɨ˜ quíingꞌ˜ jee˜ jneaꞌˆ, dseaˋ lɨ́ɨˊɨɨꞌ dseaˋ quiáꞌˉ Jesús, jo̱ seabˋ guiéeˆ quiáꞌrˉ có̱o̱ꞌ˜ jaléꞌˋ ta˜ e jmooˉnaaꞌ. 18 Dsʉꞌ mɨ˜ cangɨ́ˋ e caꞌnɨ́ɨiñˋ dseaˋ do, jo̱ có̱o̱ꞌ˜ e cuuˉ e calɨ́ꞌrˉ quiáꞌˉ lají̱i̱ꞌ˜ e ꞌlɨꞌˆ e cajméerˋ do, calárˉ co̱o̱ˋ uǿˉ, jo̱ fɨˊ jo̱b caꞌɨ́ngꞌˋ ꞌñiaꞌrˊ jo̱ cajngangꞌˊ ꞌñiaꞌrˊ, jo̱ e fɨˊ ni˜ uǿˉ dob catǿiñꞌˋ jo̱ cajnáꞌˉ moguir˜ jo̱guɨ tuꞌrˊ caꞌguɨɨbˋ jo̱ cajúmˉbre. 19 Jo̱ mɨ˜ calɨñiˊ jaléngꞌˋ dseaˋ seengˋ fɨˊ Jerusalén e calɨ́ˉ lado, jo̱baꞌ caté̱e̱rˋ e nilɨsiiˋ Acéldama e uǿˉ do e guǿngꞌˋ có̱o̱ꞌ˜ jmíiˊ quiáꞌrˉ Uǿˉ lɨ˜ Catu̱u̱ˋ Jmɨꞌøøngˉ.\n20 Jo̱ cajíngꞌˉguɨ i̱ Tʉ́ˆ Simón do uii˜ quiáꞌˉ Judas Iscariote:\n—Jo̱ tó̱o̱ˋ co̱o̱ˋ fɨˊ ni˜ jiˋ quiáꞌˉ Fidiéeˇ e siiˋ salmos lala:\nꞌNéˉ e jøb˜ nijé̱ˉ é̱e̱ˆ quiáꞌrˉ;\njo̱ jí̱i̱ꞌ˜ jaangˋ jaˋ i̱i̱ˋ nigüeáˋ.\nJo̱guɨ tó̱o̱ˋguɨ cajo̱:\nꞌNéˉ e jaangˋguɨ i̱ nijméˉ ta˜ cuaiñ˜ quiáꞌrˉ.\nJo̱ lajo̱b to̱o̱˜ fɨˊ ni˜ jiˋ quiáꞌˉ Fidiéeˇ.\n21-22 ’Jo̱baꞌ ꞌnéˉ niguíingꞌ˜naaꞌ jaangˋguɨ i̱ ningɨ́ˉ có̱o̱ꞌ˜ jneaa˜aaꞌ i̱ niꞌíingˋ cuaiñ˜ quiáꞌˉ i̱ Judas Iscariote do, jo̱guɨ røøbˋ niguiáˆnaaꞌ júuˆ jial mɨ˜ cají̱ꞌˊtu̱ Jesús mɨ˜ cangɨ́ˋ e cajúiñˉ. Dsʉꞌ ꞌnéˉ e lɨ́ɨiñˊ jaangˋ i̱ cangɨˊ có̱o̱ꞌ˜ jneaa˜aaꞌ lata˜ catɨˊ mɨ˜ caséeˋ Juan jmɨɨˋ quiáꞌˉ Jesús jo̱guɨ cartɨˊ mɨ˜ cangáiñꞌˉ fɨˊ ñifɨ́ˉ.\nJo̱ lanab cajíngꞌˉ Tʉ́ˆ Simón casɨ́ꞌrˉ jaléngꞌˋ i̱ dseaˋ do ie˜ jo̱.\n23 Jo̱baꞌ caguíngꞌˋ jaléngꞌˋ i̱ dseaˋ do gángˉ dseañʉꞌˋ: jaangˋ i̱ siiˋ Séˆ Barsabás jo̱guɨ siiˋbɨr Justo cajo̱, có̱o̱ꞌ˜ jaangˋguɨ i̱ siiˋ Matíi˜.\n24-25 Jo̱ mɨ˜ cangɨ́ˋ jo̱, jaléngꞌˋ i̱ dseaˋ do camɨꞌrˊ Fidiéeˇ lala jo̱ cajíñꞌˉ:\n—Fíiˋnaaꞌ, ꞌnʉbˋ dseaˋ nɨcuíiꞌˋ dsíiˊ dseaˋ lajaangˋ lajaaiñˋ. Mɨ́ɨꞌ˜naaꞌ ꞌnʉˋ e nifɨ́ꞌˆ jneaꞌˆ i̱˜ lajeeˇ lajɨˋ huáangˉ i̱ dseaˋ la nɨcaguíinꞌ˜ e ningɨ́rˉ có̱o̱ꞌ˜ jneaꞌˆ, dseaˋ guijángˋnaaꞌ, dseaˋ caꞌuíingˉnaaꞌ dseaˋ quíiꞌˉ, e niꞌíiñˋ cuaiñ˜ quiáꞌˉ i̱ Judas Iscariote do, dseaˋ nɨcangáiñꞌˉ fɨˊ lɨ˜ catɨ́ɨiñˉ uíiꞌ˜ e dseeˉ e caꞌéerˋ do.\n26 Jo̱ mɨ˜ cangɨ́ˋ jo̱, cacóorˋ e quiáꞌˉ i̱i̱ˋ nilíꞌˋ lajeeˇ lajɨˋ huáaiñꞌˉ do; jo̱baꞌ Matíi˜bingꞌ calɨ́ꞌˉ, jo̱ íbˋ caꞌíngˉ cuaiñ˜ quiáꞌˉ i̱ Judas do, jo̱ co̱lɨɨm˜ canaaiñˋ ngɨrˊ có̱o̱ꞌ˜ i̱ dseaˋ apóoˆ guijángˋ do ladsifɨˊ lado.


Nzinga Mbande - Wikipedia\nAna de Sousa Nzinga Mande\nGanedigezh c. 1582\nMarv 17 a viz Kerzu 1663\nTiegezh Rouantelezh an Ndongo\nTad Ngola Kiluanji Kia Samba,\nroue (ngola) an Ndongo\nMamm Kangela Cakombe\nNzinga Mbande Cakombe (c. 1582 – 17 a viz Kerzu 1663), anavezet ivez evel Ana de Sousa Nzinga Mbande, a voe rouanez (ngola e kimbundueg) rouantelezhioù an Ndongo ha Matamba, war tiriad ar bobl Mbundu, en Angola ar Su hiziv an deiz.\nA-hed he buhez e stourmas ouzh Portugal evit difenn he bro ha mirout ouzh he fobl a vagañ kenwerzh ar sklaverezh. Ur vrezelourez hep he far e voe, hag anzavet eo evel unan eus renerien veur Afrika.\n3 Dont da rouanez\n4 Englev gant an Izelvroioù\n5 An diwezh\nMeur a stumm zo da anv Nzinga, hag anvioù disheñvel-krenn zo dezhi en abeg ma rae gant lies lesanvioù el lizheroù a eskemme gant Portugaliz.\nSetu amañ ul lodenn anezho :\nNgola Ana Nzinga Mbande • Rainha N'Ginga • Rainha Ginga • Rainha Nzinga • Nzinga I • Rainha Nzinga Ndongo • Nzinga Mbandi • Nzinga Mbande • Jinga • Singa • Zhinga • Ginga • Ana Nzinga • Ngola Nzinga • Nzinga de Matamba • Rainha Nzingha de Ndongo • Ann Nzingha • Nxingha • Mbande Ana Nzingha.\nNjinga e vefe stumm reizh he anv kimbunduek a-vremañ, distaget 'nʒiŋɘ. Meur a wech e skrivas-hi he anv evel « Ginga ».\nMwene Njinga Mbande eo anv anv a zo skrivet war sichenn he delwenn e Luanda.\nE 1583 e voe ganet Nzinga Mande, d'ar roue Ngola Kiluanji Kia Samba ha d'ar rouanez Kangela.\nHervez an hengoun e voe anvet Njinga en abeg m'edo funig he begel tro-dro d'he gouzoug pa voe ganet, kujinga o talvout kement ha "kammañ", "treiñ" e kimbundueg ; lakaet da lorc'hus hag otus e veze lakaet hevelep bugale, hag ur furez a lavaras d'he mamm e teuje Nzinga da vezañ rouanez deiz pe zeiz.\nUr breur he devoa, anvet Mbandi, ha div c'hoar : Kifunji ha Mukambu.\nHervez he eñvorennoù, diwezhatoc'h en he buhez, he zad a reas brav dezhi p'he aotreas da arvestiñ tra ma oa o ren e rouantelezh ha p'he c'hasas gantañ da vrezelekaat.\nDont da rouanez[kemmañ | kemmañ ar vammenn]\nDa vare Nzinga Mbande e oa kresk bras e kenwerzh ar sklaved a-dreuz ar Meurvor Atlantel ; Bro-C'hall ha Bro-Saoz a zeuas e kevez ouzh Portugal, a zibabas neuze mont da ziazad ar stêr Kongo ha da Vervent Afrika. Pa voent erru e rouantelezh an Ndongo e troukveskjont anv ar roue, Ngola Kiluanji, gant anv arn tiriad, alese « Angola ».\nKentañ testeni istorel eus Nzinga Mande a c'hoarvezas e 1623, pa voe kaset gant he breur ngola Mbande, d'un emvod-peoc'h e Luanda gant ar gouarnour portugalat João Correia de Sousa. Tri fal a oa d'an emvod, diwar gourc'hemenn roue an Ndongo : lakaat Portugaliz da zistruj kreñvlec'h Ambaca a oa bet savet war tiriad ar rouantelezh e 1618 gant ar gouarnour Mendez de Vasconcelos, digabestrañ lod eus e sujidi a oa bet paket gant an hevelep gouarnour etre 1617 ha 1621, lakaat termen da varaoderezh gopridi imbangala a oa e servij Portugal. Diouzh e du, ar gouarnour a c'houlenne en anv Portugal ul le a feizleunder digant roue an Ndongo.\nNe voe ket ar gouarnour evit delc'her penn da Nzinga Mbande, plegañ ha reas d'he gourc'hemenn, ha sinet e voe an emglev evel etre div Stad europat troad-ouzh-troad.-->\nEvit kreñvaat ar feur-emglev e tivizas Nzinga Mbande andreiñ d'ar gristeniezh, bezañ badezet dindan an anv « Dona Ana de Sousa » en enor da wreg ar gouarnour, a oa he faeronez ivez. Daoust da gement-se, biskoazh ne zalc'has Portugaliz d'o ger : ne voe ket distrujet ar c'hreñvlec'h, ne voe ket distroet e sujidi d'ar roue – prizonidi brezel e oant, ha troet da sklaved e voent, ha ne voe ket lakaet an Imbangalaed da baouez gant o zargemedoù.\nDa heul an trubarderezh-se e komprenas ar roue Mbande ne adtapje biken ar pezh en devoa kollet er brezel, hag en em lazhas a reas. Brud a redas neuze e oa bet pistriet gant e c'hoar Nzinga, ha Portugaliz a dennas splet eus ar vrud-se evit na anavout he gwir da vezañ rouanez.\nGant Nzinga ez eas ar galloud koulskoude, pa voe rejantez he mab Kaza, a oa gant an Imbangalaed d'ar mare-se, goude bezañ e lakaet da zistreiñ d'ar gêr. Biken ne renas Kaza avat ; diskredet eo Nzinga bezañ lazhet he mab en abeg d'e zivezhoni. Bezet pe vezet, rouannez an Ndongo e voe Nzinga, dindan an anv Ngola Ana Nzinga Mbande.\nEn ul lizher bet skrivet ganti e 1624 en em lakaas da senhora de Andongo, "itron Andongo", hag en ul lizher all e 1626 en em lakaas da rainha de Andongo, "rouanez Andongo", un titl a chomas ganti betek he marv.\nEnglev gant an Izelvroioù[kemmañ | kemmañ ar vammenn]\nE 1641, e voe lakaet seziz war Luanda gant Izelvroiz kevredet gant Rouantelezh Kongo. Kerkent e kasas ngola Ana Nzinga Mbande kannaded d'ar sezizerien, hag un emglev a voe sinet enep Portugaliz a gendalc'he da ac'hubiñ kreiz ar vro gant trevadennerien – gwazed an holl anezho – o devoa staliet o sturvod e Massangano.\nDre ma felle dezhi bezañ sikouret gant Izelvroiz evit adtapout an doaroù a oa bet kollet da Bortugal e stalias he c'hêr-benn nevez e Kavanga, e norzh douaroù hen he rouantelezh. E 1644 e voe trec'h war Bortugaliz e Ngoleme, hogen dic'houest e voe da dennañ splet eus an darvoud. Trec'het e voe d'he zro e 1646 e Kavanga end-eeun, ma voe paket unan eus he c'hoarezed ha dielloù a ziskoueze splann an emglev he devoa sinet gant rouantellezh Kongo. En dielloù-se edo ivez un eskemm lizheroù tre Nzinga hag he c'hoar, ma tiskuli honnezh raktresoù kuzh Portugaliz. Daou ziwezh zo d'an istor-se hervez an teuliadoù : da spierez e voe lakaet c'hoar ar rouanez, ha beuzet er stêr anvet Cuanza e portugaleg ; dont a reas c'hoar ar rouanez a-benn da dec'hel kuit da Vervent Afrika.\nIzelvroiz e Luanda a gasas skoazell da ngola Nzinga, ha gant o harp e c'hallas ar rouanez faezañ ul ad portugalat e 1647 ; da heul an trec'h-se e lakaas seziz war Massangano, met adtapet e voe Luanda gant Portugaliz ha Braziliz renet gant Salvador Correia de Sá.\nE 1648 e kilas Nzinga betek Matamba, ma kendalc'has da stourm ouzh Portugal. Betek tremen an oad a 60 vloaz e kasas he-unan he soudarded war an tachennoù-emgann.\nAn diwezh[kemmañ | kemmañ ar vammenn]\nNzinga Mbande o kevraouiñ gant Portugaliz\nE 1657, d'an oad a 75 vloaz ha hi skuizh gant ar brezel hir, e sinas Nzinga un emglev-peoc'h gant Portugal ; pa ne felle ket dezhi e vije rouantelezh Ndongo ha Matamba etre daouarn an Imbangalaed e lakaas en emglev ur mellad a redie Portugal da sikour gant he ziegezh da virout ar galloud.\nPa'z erruas Nzinga Mbande e burev ar gouarnour e voe lakaet un tapis war al leur eviti da azezañ, ar pezh a rae un isurzhiadez anezhi hervez kustum he bro.\nPa voe nac'het ur gador outi e lakaas unan eus e vevelien da azezañ war an tapis, ha hi a azezas war e zivskoaz a-hed an emvod evit bezañ a-live gant ar gouarnour kadoriet.\nPeogwir n'he devoa mab ebet da ren war he lerc'h e klaskas reiñ ar galloud d'an tiegezh Ngola Kanini dre lakaat he c'hoar da zimeziñ gant João Guterres Ngola Kanini evit ma vije rouanez d'he zro. Nac'het e voe an dimeziñ gant an Iliz avat, a gadarnaas e oa João dimezet dija en Ambaca.\nDaoust da gement-se e tistroas Nzinga d'an Iliz, evit merkañ he diforc'h diouzh ideologiezh an Imbangalaed. Ur beleg kongoat, Calisto Zelotes dos Reis Magros, a gemeras da gofesour personel. Daou veleg kabusin, Antonio da Gaeta kent Giovanni Antonio Cavazzi da Montecuccolo, a aotreas da brezeg he fobl.\nA-drugarez da skridoù hir an daou veleg-se e ouzer diwar-benn buhez ar rouanez hag he rouantelezh.\nA-boan echuet ar brezel e krogas ar rouanez da adsevel he rouantelezh a oa bet gwallgaset gant an emgannoù ha gant ar gounezerezh askoridik.\nStrivañ a reas da adlakaat tud a oa bet sklaved en o lec'h er rouantelezh, hag aotre a roas d'an ez-sklavezed da c'henel bugale.\nDaoust d'an Imbangalaed bezañ aloubet su ar rouantelezh ha klasket meur a wech he zidronañ e varvas ar rouanez Nzinga e peoc'h, d'an oad a 80 vloaz.\nUr brezel-diabarzh a darzhas a-c'houde he marv met gant he ziegezh e chomas ar galloud, a-drugarez da Francisco Guterres Ngola Kanini.\nPortugaliz a dennas splet eus marv ar rouanez kozh evit aloubiñ tiriad kreiz Mervent Afrika, ma kavjont peadra da vagañ o c'henwerzh sklaved. Dizehan e voe stourmet outo evelato, ha ret e voe dezho gortoz an XXvet kantved evit bezañ mistri war an dachenn.\nDelwenn Nzinga e Luanda\nHiziv c'hoazh e talc'her koun eus ngola Nzinga en Angola, ma touger bri d'he speredegerezh, d'he barregezh war ar politikerezh, an diplomatiezh hag ar gadouriezh.\nHe anv a voe roet da unan eus straedoù pennañ Luanda, hag e 2002 e voe savet un delwenn anezhi da geñver 27vet deiz-ha-bloaz dizalc'hiezh Angola.\nE 2006 e voe diskouezet ur pezh-c'hoari gant Elizabeth Orchardson-Mazrui, Nzinga, the Warrior Queen e Nairobi.\nE 2013 e voe embannet ur film brazilat, Njinga – Rainha de Angola.\nMarkiz Sade, en e levr La Philosophie dans le boudoir, ou Les instituteurs immoraux, embannet e 1795, a ra dave da Nzinga :\n« Zingua, reine d'Afrique, immolait aussi ses amants². — ² Voyez l'Histoire de Zingua, reine d'Angola. »\n(en)Linda Heywood & John K. Thornton, Central Africans, Atlantic Creoles, and the Foundation of the Americas, 1585-1660, Cambridge University Press, 2007 (ISBN 978-0-521-77065-1) — Gwellañ danevell ren Nzinga, bet savet diwar studiañ kement diell a zo.\n(pt) Adriano Parreira, Economia e sociedade em Angola na época da rainha Jinga: século XVII, Editorial Estampa, Lisboa, 1997 (ISBN 978-9-7233-1260-7)\n(pt) José Eduardo Agualusa, A rainha Ginga: E de como os africanos inventaram o mundo, Quetzal, Lisboa, 2014 (ISBN 978-9-8972-2160-6)\n(it) (fr) (pt) Giovanni Antonio da Montecuccolo Cavazzi, Istorica descrizione de tre regni Congo, Matamba ed Angola, Bologna, 1687 ; lakaet e galleg gant Jean Baptiste Labat, Relation historique de l'Éthiopie, 5 levrenn, Paris, 1732 ; lakaet e portugaleg gant Graziano Maria Saccardo da Leguzzano, Descrição histórica dos tres reinos Congo, Matamba e Angola, emb. Francisco Leite de Faria, Lisboa, 1965.\n(it) Antonio Gaeta da Napoli, La Meravigliosa Conversione alla santa Fede di Christo della Regina Singa, Napoli, 1668.\n(pt) António Brásio, Monumenta Missionaria Africana, Agencia Geral do Ultramar, 15 levrenn, 1952-1988.\n(pt) António de Oliveira de Cadornega, História geral das guerras angolanas (1680-81), Agencia Geral do Ultramar, 1972, teir levrenn.\n(de) Beatrix Heintze, Studien zur Geschichte Angolas im 16. und 17. Jahrhundert – Ein Lesebuch, Rüdiger Köppe, 1996 (ISBN 978-3-9276-2096-4) – Lizheroù ar gouarnour Fernão de Souza zo el levr.\n(en) David Birmingham, Trade and Conflict in Angola: The Mbundu and Their Neighbours under the Influence of the Portuguese 1483-1790, Oxford University Press, 1966 (ISBN 978-0-19-821630-8)\n(en) A. J. R. Russell-Wood, The Potuguese Empire, 1415-1808, Johns Hopkins University Press, 1998 (ISBN 978-0-8018-5955-7)\n(en) Ivan van Sertima, Black Women in Antiquity, Transaction Books, 1985 (ISBN 978-0-8785-5982-4)\n(en) Cheikh Anta Diop, Precolonial Black Africa: A Comparative Study of the Political and Social Systems of Europe and Black Africa, from Antiquity to the Formation of Modern States, A Cappella Books, 1987 (ISBN 978-1-55652-088-4)\n(en) Chancellor Williams, Destruction of Black Civilization: Great Issues of a Race from 4500 B.C. to 2000 A. D., Third World Press, 1994 (ISBN 978-0-88378-030-5)\n(en) Kenny Mann, African Kingdoms of the Past : Kongo Ndongo – West Central Africa, Dillon Publisher, 1996 (ISBN 978-0-382-39298-6)\n(en) Patricia McKissack, The Royal Diaries – Nzingha: Warrior Queen of Matamba, Angola, Africa, 1595, Scholastic Press, 2000 (ISBN 978-0-439-11210-9)\n(en) John Parker, African History – A Very Short Introduction, Oxford University Press, 2007 (ISBN 978-0-1928-0248-4)\n(en) Black History Heroes"\n↑ "Bundueg an Norzh", unan eus div yezh bundu ar yezhoù bantouek, an umbundueg o vezañ bundueg ar Su.\n↑ (en) Elizabeth Orchardson-Mazrui : Nzinga, the Warrior Queen, The Jomo Kenyatta Foundation, Nairobi, 2006 (ISBN 978-9-9662-2547-4)\n↑ (fr) Ar skrid (p. 120)\nAdtapet diwar « https://br.wikipedia.org/w/index.php?title=Nzinga_Mbande&oldid=1855476 »


Divi Kervella - Wikipedia\nDivi Kervella, Divy Kervella e marilh ar boblañs (21 a viz C'hwevrer 1957 – 28 a viz Kerzu 2017) a oa ur yezhoniour, ur geriadurour hag un troour brezhonek. Maketennour, da lavarout eo prientiñ levrioù evit an embann, e oa e vicher.\nDisteroc'h e vije bet an embann brezhonek hep labour didrouz Divi Kervella.\nE 1957 e voe ganet Divi Kervella e-kichen Pariz, da Ivetig an Dred-Kervella ha Frañsez Kervella. Breur eo da Erwan Kervella, Riwanon Kervella hag Annaig Kervella.\nE 1959 e tistroas an tiegezh da Vreizh, e Treger, ma voe desavet an holl vugale e brezhoneg.\nE Lannuon e voe skoliataet Divi betek ar c'hlas termen, hag ur wech tapet ar vachelouriezh gantañ ez eas da Roazhon d'ober studioù war ar gwir. Paouez a reas gante a-raok ar fin, ha goude-se e tremenas un aotreegezh war ar brezhoneg.\nGant Divi Kervella e voe troet ar bannoù-treset Troioù-kaer Tintin e brezhoneg evit an ti-embann An Here.\nEvit Al Liamm e labouras war daouzekvet embannadur Geriadur Hemon-Huon (2014). Bet eo Divi Kervella prezidant Bodad ardamezouriezh Breizh ha prezidant ar gevredigezh Bannieloù Breizh.\nDiwar skouer e dud, a labouras a-hed o buhez evit difenn ar brezhoneg hag e gas war-raok, e ouestlas Divi Kervella e vuhez d'ar yezh.\nEr gelaouenn Wanig ha Wenig e voe embannet ar skridoù kentañ bet sinet gantañ ; diwezhatoc'h, p'edo o studiañ e Skol-veur Roazhon 2, e skrivas evit ar gelaouennig vrezhonek Yod-Kerc'h, ma kenlaboure e vreur Erwan ivez. Goude e studioù ez eas da vaketenner evit an embann brezhonek, dre hanterouriezh Kuzul ar Brezhoneg ; ouzhpenn bizskrivañ ha pajennaozañ evit an embann brezhonek e tifazie ar skridoù alies. Kement a labour en deveze ma n'en devoe biskoazh amzer da lakaat e vennozhioù war baper.\nKenlabourat a reas evelato gant an ti-embann An Here : evit Cholori, ur gelaouenn evit ar vugale, e tresas hag e savas istorioù ; evit Talabao, kazetenn vrezhonek ar grennarded, e savas pennadoù skiantel — gant Alan Dipode e veze maketennet an div gelaouenn gant an dorn betek ma voe graet al labour gant Divi Kervella hag e veziant pajennaozañ.\nEvit An Here ivez e troas 19 albom Troioù-kaer Tintin.\nE 2005 ez adskrivas an hentenn Assimil da zeskiñ brezhonek, a oa bet savet gant Fañch Morvannou.\nSkridoù, bannoù-treset ha tresadennoù e meur a gazetenn evit ar vugale pe ar grennarded : Wanig ha Wenig, Cholori, Talabao en o zouez.\nPennadoù evit kelaouennoù : Al Lanv, Yod-Kerc'h hag Hor Yezh.\nUr sell war-dreñv : bloavezhioù 1984da1998, gantCorinne Ar Mero, TES, 1998 (ISBN 978-2-9129-0505-5)\nEmblèmes & Symboles des Bretons & des Celtes, Coop Breizh, 2000 (ISBN 978-2-8434-6044-9) ; adembannet e 2016 (ISBN 978-2-8434-6817-9)\nGeriaoueg luc'hajoù ar brezhoneg, An Alarc'h, 2003 (ISBN 978-2-9520-2382-4))\nGeriadur-chakod/Dico de poche, gant Treveur Lezernan ha Marion Gwazhampig, Yoran Embanner, 2006 (ISBN 978-2-9148-5521-1)\nPetit guide des noms de lieux bretons, Coop Breizh, 2007 (ISBN 978-2-8434-6302-0)\nGuide des drapeaux bretons et celtes, gant Mikael Bodlore-Penlaez, Yoran Embanner, 2008 (ISBN 978-2-9165-7912-2)\nAtlas de Bretagne/Atlas Breizh, gant Mikael Bodlore-Penlaez ha Frédéric Le Mouillour, Coop Breizh, 2011 (ISBN 978-2-8434-6495-9)\nAtlas des mondes celtiques/Atlas ar bed ketiek, gant Mikael Bodlore-Penlaez hag Erwan Chartier, Coop Breizh, 2014 (ISBN 978-2-8434-6693-9)\nLe breton/brezhoneg, Assimil, 2014 (ISBN 978-2-7005-0608-2) ; adembannet e 2016 (ISBN 978-2-7005-0723-2))\nLégendaire celtique, gant Erwan Seure-Le Bihan, Coop Breizh, 2015 (ISBN 978-2-8434-6772-1)\nBreizh – Karregadoù ha maenadoù kaer, Yann Lukas, Joël Rolet & B. Y. Leglatin, An Here, 2001 (ISBN 978-2-86843-233-6)\nAstérix hag an distro, René Goscinny & Albert Uderzo — Albert René, 2004 (ISBN 978-2-8649-7164-1)\nAr c'hazh e Breizh, Philippe Geluck & Serge Dehaes — Casterman, 2006 (ISBN 978-2-2033-4092-3)\nNikolazig e brezhoneg, René Goscinny & Jean-Jacques Sempé, IMAV Éditions, 2013 (ISBN 978-2-3659-0085-0)\nUn atersadenn e 2007\n↑ Divi gKervella eo ar stumm a veze implijet gantañ da sinañ e labourioù.\nAdtapet diwar « https://br.wikipedia.org/w/index.php?title=Divi_Kervella&oldid=1842411 »\nKemmoù diwezhañ degaset d'ar bajenn-mañ d'an 25 Gou 2019, da 20:26.


An Assemblea Nacional Catalana (e katalaneg, Bodadeg Vroadel Katalan) pe ANC a zo ur gevredigezh savet evit broudañ dizalc'hidigezh Katalonia eus Spagn. Klask a ra ivez broudañ unvanidigezh ar Broioù Katalan. Jordi Sànchez eo e brezidant hag hervez sifroù an ANC e vije 80 000 ezel, 40 132 anezho o vezañ paeet o skodenn ha 39 946 anezho o vezañ tud a youl vat er gevredigezh.\nKemeret he deus perzh ar gevredigezh e manifestadegoù divent bet aozet bep bloaz evit goulenn an dizalc'hidigezh, pe da nebeutañ ur votadeg (etre 1 milion ha 2 vilion a dud bewezh) ha kemeret he deus perzh en aozadur ar referendom bet aozet e 2017. Abalamour d'ar perzh en doa kemeret er referendomp-se e oa bet kaset he frezidant d'an toull-bac'h.\nAdtapet diwar « https://br.wikipedia.org/w/index.php?title=Assemblea_Nacional_Catalana&oldid=1796827 »\nKemmoù diwezhañ degaset d'ar bajenn-mañ d'an 6 Mez 2018, da 16:00.


Buhez ar Sent/1912/Pardon ha pelerinaj Itron-Varia-Sant-Karre - Wikimammenn\nBuhez ar Sent/1912/Pardon ha pelerinaj Itron-Varia-Sant-Karre\n◄ Itron-Varia-Rostren Itron-Varia-Sant-Karre Itron-Varia an Enez ►\nGoueliou ar Pantekôst\nPardon ha pelerinaj Itron-Varia-Sant-Karre\nAr bla 1694, e oa o chom en keriaden Sant-Karre, en Lanvellek, eul labourer paour e hano Bizien Yan, hag an evoa eur garante dener evit ar Werc’hez Vari. E vamm he devoa gwestlet anezan d’an Itron-Varia adalek ma oa ganet, ha kentan tra a zeskas d’ezan a oe hano Itron-Varia Sant-Karre hag istor he chapel hag e devosion.\nDal ma reas e gammejou kentan, ar bugel e paras e zaoulagad war dismantrou ar chapel-ze bet gwechall darempredet gant pelerined eleiz. Mar vije trist e galon o welet he stad truezus, ne baoueze ket, koulskoude, da bedi ar Werc’hez gant fizians, o adtremen en e spered ar pez an evoa desket war varlen e vamm.\n« Gwechall, war-dro ar VIet kantved, eur zant a ziskennas eus Breiz-Veur en Arvor, e hano sant Karre. Deut oa da heul sant Efflam hag e gompagnunez : sant Kemo, sant Tuder, sant Harran, sant Kirio ha sant Merin. Eun tibidi a zavas, en enor d’an Drinded, en kichen Roc’h-Allaz, en eul lec’h a zoug c’hoaz an hano a Lann-Karre. Eun all a zavas en Sant-Karre, hag ac’hane e valee dre ar vro, o prezek ar fe d’an Arvoridiz pagan, en e zorn skeuden Gwerc’hez ar Seiz-Glac’har, an Itron-Varia-Drue.\n» Chapelig sant Karre a badas pevar-c’hant vla, ha neuze e kouezas en he foull. Adsavet a oe kalz kaeroc’h, hag ar chapel neve a oe pleustret epad pemp kant vla-all gant holl gristenien ar vro. Neuze e oe diskaret d’he zro, n’e ket, avat, gant an amzer, gant dorn an dud an hini oe. Brezel ar Re Unanet, hag a reas en Breiz kement a reuz, a dremenas warni hag e fladas d’an douar. Skeuden ar Werc’hez, zoken, a oe kollet. »\nKoulskoude, an devosion a harze ouz an amzer hag ouz ar brezeliou. Ar chapel glac’haret a gavas skoazel en he dienez : an itron a Rozabaou a roas eun tamm leve d’ezi er bla 1620, ha Yan ar Rouz a zavas eur groaz en he c’hichen hag a stagas outi eur pez kaer a zouar, er bla 1642. Marvat, kement-se a reas d’ar Werc’hez trei he zellou warzu he bugale a Lanvellek, hag e tibabas unan aneze da adsevel d’ezi he chapel hag he felerinaj ; hennez a oe Bizien Yan.\nTer gwech, war a lavarer, en em ziskouezas d’ezan, evel ma ’n evoa ’n em ziskouezet, nebeut arôk, he Mamm, an Itron santez Anna, d’eul labourer-all, Nikolazig. Ter gwech e lavaras d’ezan e oa kuzet he skeuden en douar dindan ar chapel goz. Strafuilhet ha nec’het oll, Bizien a yeas da c’houlen kuzul digant e berson, an ôtro Nikol. « Pedet ha klasket, eme an ôtro person, ha mar deo ar vouez abeurz Doue, e kavfet. »\nKaout a reas. Eun abarde-noz, ma oa êt e-unan da doullan ’lec’h ma oa merket d’ezan, e tizoloas skeuden an Itron-Varia, ha hi ken yac’h ha pa vije bet neve c’hrêt. An den paour, leun a levenez, mui evit p’an ije kavet holl densoriou ar bed, a zaoulinas diraki, ha goude he fedi hag he zrugarekât, he c’hasas gantan d’e di.\nAn dud, pa glevjont ar c’helou, a diredas da Zant-Karre ; en ti Bizien, hanvet adalek neuze Ti ar Werc’hez, e oe adsavet ar pelerinaj koz.\nMes ar chapel a oa red adsevet ive. Bizien, e amezeg Yan Guyomar hag Erwan Brigant, noter, a ’n em glevas o zri evit se. An ôtro komt Perrien, perc’hen Sant-Karre, a roas douar, hag ar Werc’hez a ziellas ar marc’had dre eleiz a viraklou. An ôtro Nikol, person Lanvellek, amgredik betek hen, a c’houlennas neuze digant an ôtro Kermeno, vikel-vras Dol, o chom en Lanuon, ôtre da adsevel ar chapel ha d’oferennan enni, abalamour, emezan, d’ar burzudou bras a c’hoarveze en Sant-Karre.\nSavet a oe ha binniget, gant an ôtro Nikol, an eil sul a viz kerdu 1695, dirak eur bobl diniver ha c’houec’h prosesion, Lanvellek, Plufur, Plounerin, Plouaret, Plouneve ha Logivi. Pemp bla goude, e oe binniget tri gloc’h neve.\nAr pelerinaj a adkrogas neuze kaeroc’h ’vit ne oa bet biskoaz. Dont a raed da Zant-Karre betek eus Brest, Skaer, Rostren, Laruen, Pleuzal. Pelerined a ra badezi bugale ganet eno ; darn-all, skoet gant ar c’hlenved, e tigoue d’eze mervel hag a gav en Sant-Karre dor ar baradoz, Porta cœli.\nEr bla 1705, adalek goueliou Pask betek ar Pantekost, e oe laket 709 oferen en chapel ar Werc’hez. Hirie, e c’haller c’hoaz, hep nep gaou, lavaret e tremen ouspen ugent mil pelerin dre ar chapel vinniget, etre sul ar Pantekost ha sul an Drinded.\nParousianiz Lanvellek hag o beleien ne lezfont biken da vont da hesk ar feunteun a c’hrasou strinket en o zouez.\nAr pardon a ve grêt eus ar c’haeran, bep bla, en kerz goueliou ar Pantekost, sadorn, sul, lun ha meurz.\nDa oueliou ar Werc’hez, an 2 a viz c’houevrer, ar 25 a viz meurz, ar 15 a viz eost, an 8 a viz gwengolo hag an 8 a viz kerdu, e ve oferen-bred, gousperou ha prosesion ebarz ar chapel.\nAn eil sul eus ar miziou-all ve oferen-veure.\nWar ar pemde, ve oferen d’al lun, d’ar gwener ha d’ar zadorn alïes.\nGant kovesât, kommunian ha pedi evit mad an Iliz, ar belerined a c’hall gonid induljansou bras epad eizved ar Pantekost ha da oueliou ar Werc’hez, pa ve oferen-bred en Sant-Karre.\nMamm vat ha karantezuz,\nPedet evidomp bemde\nHon Zalver, ho Mab Jezuz.\nAdtapet diwar « https://br.wikisource.org/w/index.php?title=Buhez_ar_Sent/1912/Pardon_ha_pelerinaj_Itron-Varia-Sant-Karre&oldid=36717 »\nKemmoù diwezhañ degaset d'ar bajenn-mañ d'an 22 Mez 2012, da 05:03.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/327 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/327\nI. CORINTIED, II.\nEVIDOUN-ME, breudeur, pa oun deuet d’ho kavout, n’e ket gant komzou gwisket kaer, na gant furnez ar bed, ez oun deuet da ziscleria deoc’h testeni Doue. (2) Rag n’em euz klasket anaoud tra e-bed en ho touez, nemed Jesus-Christ, ha Jesus-Christ crucifiet. (3) Bet oun va-unan en ho touez er zempladurez, hag en aoun, ken a grenen. (4) Ha n’em euz ket impliet, en eur gomz hag en eur brezeg deoc’h, ar c’homzou eloquant euz a furnez ar bed, mes roet em euz preuvennou sclear euz ar spered hag euz ar galloud a Zoue ; (5) evit ma teuje ho feiz da veza fountet, nann var furnez an den, mes var ar galloud a Zoue.\n(6) Hogen, prezeg a reomp ar furnez e-touez ar re barfet, eur furnez ha n’eo ket euz ar bed-man, nag euz a renerien ar bed-man pere n’ho deuz galloud e-bed ; (7) mes prezeg a reomp furnez Doue, en eur myster, eur furnez hag a oa kuzet, hag a oa bet destinet a bep amzer gant Doue evit hor gloar, (8) ha n’eo bet anavezet gant hini euz a renerien ar bed-man ; rag ma ho divije he anavezet, n’ho divije ket crucifiet Aotrou ar gloar. (9) Mes, hervez ma’z eo scrivet, ar re-man a zo traou ha n’hen doa na lagad an den ho gwelet, nag he skouarn ho c’hlevet, pere ne oant ket antreet en he galon, hag a oa bet preparet gant Doue evit ar re a gar anezhan. (10) Mes Doue hen deuz discleriet anezhe deomp dre he Spered ; rag ar Spered a zont pep tra, memeus an traou dounna euz a Zoue. (11) Rag piou a anavez ar pez a zo en den, nemed ar spered euz an den a zo enhan ? Evelse ive ne anavez den ar pez a zo en Doue, nemed ar Spered a Zoue. (12) Evidomp-ni, n’hon euz ket recevet spered ar bed, mes ar Spered a zeu euz a Zoue, evit anaoud an traou a zo bet roet deomp gant Doue ; (13) hag ho discleria a reomp nann gant ar c’homzou a zeu euz a furnez an den, mes gant ar re a zo desket deomp gant ar Spered-Santel, hag e tisplegomp an traou spirituel d’ar re a zo spirituel. (14) Hogen, an den aneval na gompren ket an traou euz a Spered Doue ; rag follentez int evithan, ha na hell ket ho anaoud, rag dre ar Spered a Zoue eo e ranker ho barna. (15) Mes an den spirituel a oar barna pep tra, ha n’ed eo barnet gant den. (16) Rag piou hen deuz anavezet\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/327&oldid=125445 »


Pajenn:Catechis, 1817.djvu/93 - Wikimammenn\nR. Abalamour neubeut a dud a sant ho phaourante spirituel.\nEus ar Beden.\nAr beden a so un antretien eus ar c’hrouadur gant e Grouer, ur sao eus an ine bete Doue evit en meuli, e adori, e drugarecat, goulen e c’hraço en ur offr dezàn on phersonaich, on mado, on obero, on foanio ; en ur exposi dezàn on ezomo, evit obteni e c’hraço. Pemp sort peden so : adori, meuli, trugarecat, goulen hac offr ; ar pez a eller da ober a c’heno hac a galon assambles, pe a galon epquen, en public pe en particulier. Ar sacrifiç adorabl eus an Oferen a gompren assambles ar pemp sort peden.\nRet eo pedi, eme on Salver, ha pedi continuellamant. Ar beden, eme sant Augustin, eo an desir eus on c’halon. Mar deo bepret occupet on c’halon a Zoue, e c’haccomplissomp ar gourc’hemen eus ar beden continuel ordrenet gant on Salver, peini en deus pedet e-unan ; rac ar beden a occupe ur loden eus e vuez : alies e pede noz deiz. Hon ezomo a disq dimp peguen necesser eo pedi ; na ellomp netra ep graç Doue, na ellomp cavet graç, nemet dre ar beden. Quement o deus an usaich a ræson a so obliget da labourat evit en em sauvetaat ; na eller en ober a-nez ar beden. Doue eo on mæstr souveren ; ordren a ra pedi, ret eo obeissàn pe vezàn punisset.\nHon oll bedenno a dle bezàn adresset da Zoue. Pedi a dleomp dreïzàn ar Verc’hes, ar sænt, an Ælez, evel e vignonet, hac abalamour ma c’hellont on sicour dre ho intercession. Pedi a dleomp evidomp hon-unan hac ive evit on nessa, on ennemiet, ha quemem a so en\nAdtapet diwar « https://br.wikisource.org/w/index.php?title=Pajenn:Catechis,_1817.djvu/93&oldid=118009 »\nKemmoù diwezhañ degaset d'ar bajenn-mañ d'an 6 Eos 2018, da 13:59.


Stumm eus an 8 Gen 2006 da 21:44\n10 okted lamet , 15 vloaz zo\nTamm adwel d'ar yezh\nStumm eus an 8 Gen 2006 da 00:25 (kemmañ)\n(Rumm., liammoù ha kempenn)\nStumm eus an 8 Gen 2006 da 21:44 (kemmañ) (dizober)\n(Tamm adwel d'ar yezh)\nUr [[sant katolik]] hag unan eus ar [[seizseizh sant diazezer]] enoret e [[Breizh]] eo '''Sant MalouMaloù''' anavezet evel ''saint Maclou'' e ranvroioù 'zo eus [[Bro-C'hall]] (''Maclovius'' er testennoù kozh [[latin]]). An [[hengeltieg]] ''Makmac'h'' + ''low'' a dalvez evit ''gouestl lufrus''. Lidet eoe vez [[gouel]] sant MalouMaloù d'ar [[15 Du|15 a viz Du]].\nGanet eo bet MalouMaloù e [[Bro-Gembre]] e fin ar [[VIvet kantved]]. Heuliañ a reas skol [[manati]] LlancarvanLlancarfan. Echu e studi, e chomas ar paotr yaouank a chomas er manati-se evel [[manac'h]].\nGraet [[eskop|eskopeskob]] hervez eur vojenn, Maloe akuitaas guitaasMaloù e vro ginidikc'hinidik, treuziñhag ae reastreuzas ar mor gant kompagnuned ha douarañ a reas een enezenn vihan ar [[peniti]]our Aaron. Alese eez yeaseas d'arda gêr AletAled hama [[rollteuas eskibieneno Aletda havezañ sant-Malou|kentañar eskop]]c'hentañ [[Alet]]eskob e voe greet amañ. Eno Malo en em lakaelakaas da prezegenniñbrezegenniñ, mes ar pezpezh a lavare ne blije ket d'an holl. En em dennañ e reas er Saintonj[[Saintonge]]. Eno eo bet marvmarvet d'ar [[16 Du|16 a viz Du]] eus ar bloaz [].
\nUl lodenn eus e [[releg]]ouoù a zeuio en-dro da AletAled, sez an [[eskopti]] kaset goude pelloc'h war ribl ar mor e-lec'h m'emañ kêr [[Sant-MalouMaloù]] hiziv.
\nGraetMaloù eoa Malouzo unan euzeuzh ar seizseizh eskopeskob diazezer a yeasya ar birc'hirined da welouwelout o [[penniliz|fennilizoù]] en ur ober an [[Tro-Breizh|Dro-Vreizh]].\nSkrivet eoez eus bet ur vuhez Sant Malou ''Vita S. Maclovii'' war-dro [] embannet e [] gant [[Alberzh Meur]] (Albert le Grand), manac'h dominikan,.\nAdtapet diwar « https://br.wikipedia.org/wiki/Dibar:MobileDiff/25798 »


Buhez ar Zent. pages 344-345-346. Encyclopédie Marikavel.\nEskoh ha Doktor eus an Ilîz (***-389)\nGregor a deuas er bed en Arianz, demdost da Nazianz. E dad Gregor, e vamm Nonna, e vreur Sezer hag e c'hoar Gorgonia a zo enoret gant an Iliz. E keit ma oa oc'h ober e studi en Athen, kêr vras an deskadurez en amzer-ze, e reas anaoudegez gant eun den yaouank eus e oad, e hano Bazil.\nDont a rejont da vezan daou vignon, n'hellas nag an disparti, nag ar maro terri ar garante a oa etreze. O daou e oant o chom er memes ti ha ne anavezent nemet daou hent, hini an iliz ha hini ar skol.\nOc'h ober e studi gante e oa eur c'hrennard, daoulagad lemm d'ezan, teo a c'houg, ledan a ziouskoa, eur balbod, eur gaouiad hag eur soured. Ar gurunen a impalaer a dlee, koulskoude, bezan e lod eun de.\nKlask a reas en em lakat en kompagnunez Gregor ha Bazil, mes an daou-man a anavezas o ôtrou hag a dec'has dioutan.\nGregor, peurc'hrêt gantan e studi, tregont vla bennak d'ezan, a zistroas d'ar gêr. Da ouel Nedeleg 361, e oe beleget en despet d'ezan; unnek vla goude, Bazil hen greas eskob eus Sazim, mes n'hellas ket ober d'ezan mont d'e eskopti.\nGregor ne oa tamm ebet troet war an enor, ne gare nemet ar sioulder. Koulskoude, er bla 379, war beden kristenien vat Konstantinopl, a wele gant tristidigez o iliz o vont d'an traou, gant an tôliou a skoë warnezi an arianed daou-ugent vla oa, e teuas da chom er gêr veur-ze.\nDigemeret fall awalc'h e oe; Konstantinopliz, tud lorc'hus evel ma oant, o welet e gorf brevet gant an oad, e benn moal, e zioujod kleuzet gant an daerou hag ar yuniou, a reas dismegans d'ezan; an arianed a stlapas mein gantan hag a stlejas anezan dirak al lez-varn, evel eun torfetour.\nGregor a c'houzanvas ar waperez-ze gant pasianted hag a lavare outan e-unan : «Kostezen ar re fall eo ar c'hrenvan, mes stourm a ran evit ar wirione; an ilizou a zo dindan o galloud, mes Doue a zo ganin. »\nAn impalaer Theodos a c'hoantaas ma vije laket an den santel da eskob en Konstantinopl. Ar c'honsil-meur bodet er gêr-ze, er bla 381, hen hanvas ; mes unan bennak o vezan enebet, e roas e zilez hag e kimiadas diouz e iliz a c'halve e c'hloar hag e gurunen : « Ma bugale, a lavare d'e gristenien, miret tensor ar fe ha dalc'het sonj eus ar vein a stlapec'h ganin abalamour ma poanien da lakat ar gwir gelennadurez da gemer gwriziou en ho kalonou. »\nMont a reas d'e vro da beurachui e amzer. Eno e skrive, e yune hag e pede : «Bevan 'ran, emezan, en kreiz ar c'herreg hag al loened goue. Ne welan ket liou an tan ha bale ran bepred diarc'hen; eur zaë a c'holo ma c'horf ha netra ken; gourvez a ran war ar plouz hag evit pallen am eus eur zac'h; glebian ran al leuren gant an daerou a skuilhan. »\nE varo eùrus a zigouezas er bla 389. E relegou a virer breman en iliz-veur Sant-Per, en Rom.\nAr vignoninachou torret\nEn em garet, o c'houzout en em garer, setu petra eo ar vignoniach. Diwan a dle war garante Doue, anez ze, gwell eo ne ziwanfe ket; eur wech diwanet ne dle ket mervel, rak en em garet a zo en em garet bepred, pe n'eo ket 'n em garet eo.\nAr vignoniach, eur wech diwanet, ne dlefe ket mervel. Mes n'eo ket evelse e c'hoarvez ; mignoniachou zo, eleiz, hag a dorrer ha ne dlefer ket terri, ha re-all, hag a renker terri.\nI. - Ar vignoniach zo red blaveziou evit he c'hroui hag a ve torret en eun hunvre. Piou n'en deus ket baleet war hent ar vue, dorn ha dorn ha kalon ouz kalon gant unan bennak ha n'en deus darempred ebet gantan ken ?\nKement-se a c'hoarvez gant an holl. Trei a rêr kein an eil d'egile, abalamour mac'h a re vat pe re fall an treo, en eun tu pe eun all.\nSouezus eo nag a vignoned a chom ouz an drez, pa gouezer eus an eürusled er baourente; nag a vignoned a chom a-drenv, pa bigner eus eur renk izel da unan uhel.\nII - Mignoniachou zo eta hag a dorrer ha ne dlefer ket terri, mes bezan zo re-all hag a renker da derri, daoust pegen kalet e vefe heu ober.\nAr vignoniach a dle hon dougen d'ar vad ; ma tigouez ar c'hontrol, ar vignoniach, anat eo, a zo sec'he deliou, ha brein he gwriziou, ha n'eus nemet eun dra d'ober outi, he zennan hag e stlepel pell diouzoc'h; anez, an disteran tra a lako an tan enni hag a luduo ho prud val: hag ho santelez.\nRed eo en em zispartian diouz an dud a ra an droug ; arabad kaout kasoni oute, mes red eo chom hep mont ken war o zro, ha chom hep kaout aon oute. Eur mignon mat a zo eun tensor; eur mignon fall, n'eus ket gwasoc'h enebour.


padal - Wikeriadur\nNe oa en hor bourzh nemet daouzek pezh-kanol, padal o devoa triwec'h en o hini. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 9.)\nAr glav a c'hlebas o foultr hag a viras outo da dennañ war ar soudarded hugunot, boazet da vrezeliñ hag a stourme outo war varc'h, padal emede Pleibeniz holl war droad. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 227.)\nPadal, goude studi an enderv, ar breur Alano a voe kemennet dezhañ, war un dro gant un nebeut kloer all, mont d'ar menez, da zourañ, kerkent ha kuzhet an heol, ar gwezigoù pin nevez-plantet, hag a oa o kinnig krazañ gant ar sec'hor. — (Youenn Drezen, Sizhun ar Breur Arturo, Al Liamm, 1971, p. 77.)\n- .... Va hini kozh-me - Doue d'e bardono ! - a oa ken diskredik all ha padal, warlene, un nebeut sizhunioù a-raok m'eo chomet da vat war e wele, en deus bet ur c'horfad spont, dre un nozvezh c'hoañv, p'edo war e zistro d'ar gêr eus Roc'hoù Bras. ... — (Abeozen, Pirc'hirin Kala-Goañv, Al Liamm, eil emb. 1986, p. 126.)\n- Ha padal, ur studier yaouank en deus bet kavet roud eus ar gêr-se... — (Goulc'han Kervella, Brezel ar Rigadell, Al Liamm, 1994, p. 186.)\nPadal e sante un tamm fiker o tonet dezhañ en e gostez kleiz. — (Jakez Konan, Lannevern e kañv ha danevelloù all, Al Liamm, 1980, p. 63.)\nPadal, pet ha pet gwech n'en devoa ket lavaret din : ... — (Jarl Priel, Va Buhez e Rusia, Al Liamm, 1955, p. 15.)\n— « Padal ur vamm », eme Job, « a gred gwall alies gaou bras ha gaou bihan he mab. » — (Jakez Riou, An Ti Satanazet, Skridoù Breizh, 1944, p. 72.)\npadal ma: stagell-isurzhiañ\ngalleg : cependant (fr)\nAdtapet diwar « https://br.wiktionary.org/w/index.php?title=padal&oldid=234757 »\nKemmoù diwezhañ degaset d'ar bajenn-mañ d'an 1 Ebr 2017, da 16:24.


Post labour Gwazour-ez liesvarrek ha sikour troskol\nKefridi Dindan atebegezh renourez hag AEP ar skol : - E vo eveshaet ar vugale war ar porzh-skol ganeoc’h. - E vo roet boued d’ar vugale er c’hantin hag e vo graet war o zro e-pad ar pred. - E vo dalc’het a-ratre savadurioù ha dafar ar skol. - E chomoc’h war aked e-keñver an doujañs ouzh reolennoù ar skol. - E vo prientet merenn-vihan ha roet d’ar vugale e-pad an diwallerezh. - E veoc’h e karg eus ar vugale, kemer a reoc’h perzh e prientiñ ha kas war-raok an obererezhioù trolskol. Kevrat termenet he fad eus 12 miz. Kregiñ a ray d’ar 6 a viz Genver 2020 dindan gevrat sikouret CUI-CAE, 26e/sizhun, gopret GIEK dre eur. Mersi da wiriañ hag-eñ oc’h dilennadus e-keñver ar c’hevratoù sikouret ha hen menegiñ en hoc’h emstrivadur.\nDoare den Divyezhegezh brezhoneg-galleg. Hegarated e-keñver ar vugale. En hoc’h aes gant ar familhoù. Doujañ ouzh reolennoù ar yec’hederezh, an naetadurezh hag ar surentez (HACCP) Mestroniañ ar mod da naetaat ha da zerc’hel a-ratre. Emrenerezh ha barrek war al labour a-stroll. Biskoazh bet barnet.\nFichenn bet kemmet d’an 2019-11-20 21:51:18


Buhez ar Sent/1837/Annonciation ar Verc’hes Vari - Wikimammenn\nBuhez ar Sent/1837/Annonciation ar Verc’hes Vari\n◄ Lubin Annonciation ar Verc’hes Vari Ludger ►\nEndra ma parlante an Æl, ar Verc’hes Vari dre ur sclerigen surnatural a gomprenas ar Myster bras-mâ, ha leun a humilite, e lavaras : Cetu amâ Servicheres an Autrou-Doue ; pa en deus priget teul e zaoulagat varnon, peguen indin bennâc ez oun, ra vezo græt e volontez santel, ra vezo græt hervez ho comsou. Neuse e tisparissas an Æl ; hac er moumet eürus-se, e voe accomplisset an oll Professyou pere a bromete ar Messias desiret gant an oll Nationou, esperanç ar bobl oll, evit Donediguez pehini quement a Batriarchet, a Brofedet hac a Rouanez o devoa huanadet gant quement a bres hac a ardor d’e velet. Er moument-se an hini pehini a so a bep eternite a zeuas da veza concevet en amser dre ar Vertuz, dre ur Miracl eus ar Speret-Santel. Er memes moument ar bura eus an oll Guerc’heset a zeuas da veza an Templ sacr eus ar Verb incarnet, ha Mam da Zoue.\nAdtapet diwar « https://br.wikisource.org/w/index.php?title=Buhez_ar_Sent/1837/Annonciation_ar_Verc’hes_Vari&oldid=61893 »\nKemmoù diwezhañ degaset d'ar bajenn-mañ d'an 24 C'hwe 2014, da 11:08.


Kuzul ar brezhoneg. Prest evit saloñs Karaez ! - Spered ar vro - LeTelegramme.fr\nBreizh Storming. Livres et salons littéraires\nKuzul ar brezhoneg. Prest evit saloñs Karaez !\nPublié le 16 octobre 2019 à 20h30\nSkipailh Kuzul ar brezhoneg zo o prientiñ saloñs levrioù Karaez hag a vo dalc’het d’ar 26 ha d’ar 27 a viz Here (Foto Anna Quéré)\nA-benn ur sizhun hanter e vo dalc’het saloñs al levrioù e Karaez. Implijidi Kuzul ar brezhoneg zo o labourat hardizh evit prientiñ an darvoud-mañ.\nDirak skrammoù an urzhiataerioù, emañ Anne-Sophie, Magali, Brendan ha Tudeg o labourat didrouz. Gwask zo warno : dalc’het e vo saloñs levrioù Karez d’ar 26 ha d’ar 27 a viz Here. Un emgav frouezhus evit metoù an embann dre vras, evel Kuzul ar brezhoneg. « Ar prantad labourusañ eo ! » eme Riwanon Kervella, prezidantez ar gevredigezh, staliet e Lannuon. « Met n’eo ket Kuzul ar brezhoneg un ti-embann, emezi. Savet e oa bet e 1952 evit bodañ kevredigezhioù sevenadurel brezhonek, evit bezañ kreñvoc’h evit difenn ar yezh » Hiziv an deiz ez eus pemp den implijet : unan evit Al Liamm ha pevar all evit Kuzul ar brezhoneg. Unnek ti-embann az a d’ober izili ar gevredigezh, hag a sikour anezho da gas o raktresoù da benn. « Pep hini en deus desket ar vicher war ar prim, a zispleg Tudeg, maketenner. Ober a reomp ivez war-dro an urzhioù-prenañ ha merañ a reomp ar c’houmanantoù evit ar c’helaouennoù, da skouer ».\nUn darvoud hir-gortozet\nEn tu all d’an trepas, daou bezh bras zo leun-chouk gant kartoñsadoù levrioù a bep seurt, en ur c’hortoz bezañ kaset d’ar saloñs a-benn nebeut. « Er mare-mañ emaomp oc’h echuiñ gwiriañ ar poentadur, maketenniñ ar skridoù, kas anezho d’ar mouller, prientiñ ar goloioù, a zispleg Magali, ur vaketennourez nevez, en em gavet e miz Gouere. « Ouzhpenn-se, e ranker prientiñ ar saloñs ez-fizikel : 27 metrad zo ! Ret eo leuniañ an taolioù ! » a zispleg Anne-Sophie, o labourat e Kuzul ar brezhoneg abaoe 16 vloaz. Evit an dud a-vicher eo saloñs Karaez un emgav hir-gortozet. « Daou zevezh skuizhus int, met plijus-tre ivez ! », eme Anne-Sophie. 18 skrivagner zo bet pedet da sinañ o levrioù e stand Kuzul ar brezhoneg. « Un digarez eo evidomp da gejañ outo hag ouzh o ziez-embann. Boaz omp da eskemm dre bostel hepken a-hed ar bloaz Brav eo gwelet an dud e gwirionez ».\n« Arabat kaout aon da lenn ! »\n32 levr a vo kinniget gant Kuzul ar brezhoneg ac’hann fin ar bloaz. A bep seurt zo : skridoù savet war-eeun, troidigezhioù, studiadennoù, levrioù evit ar vugale. « Un dibab bras ha kempouez zo, eme Riwanon Kervella. Ne embanner ket ken 1000 skouerenn evit pep levr, met kentoc’h 400 pe 500. » Un doare da blijout da lennerien a bep seurt. « An dibab zo brasoc’h. Bremañ e c’heller reiñ da choaz d’an holl, gant liveoù yezh disheñvel : traoù aes ha traoù diaesoc’h. Arabat d’an dud kaout aon da lenn ! N’eo ket peogwir ne vo ket komprenet ur ger amañ hag ahont, ne vo ket komprenet an istor. Arabat kaout aon ‘lenn e brezhoneg, zoken ma kav d’an nen ne ouier ket kement ger implijet ». Peadra da reiñ kalon d’an danvez lennerien brezhonek !\nSkrammoù : écransUrzhiataerioù : ordinateursPoentadur : ponctuationGwiriañ : vérifierSkouerenn : exemplaire\nDans les bureaux de Kuzul ar brezhoneg, les cerveaux sont en ébullition. Et pour cause : les quatre salariés de l’association préparent activement le salon du livre de Carhaix qui aura lieu dans moins de deux semaines. Ici, on accompagne les 11 maisons d’édition adhérentes dans la réalisation de leurs projets éditoriaux en breton. Au-delà du stress, le salon de Carhaix est aussi le rendez-vous incontournable pour ces professionnels, qui peuvent ainsi rencontrer les éditeurs et les écrivains avec lesquels ils travaillent, en chair et en os.


Daou glip gant Aerosmith – Stefan Carpentier\nDaou glip gant Aerosmith\nUr wech an amzer evel an holl ac’hanoc’h em bez ezhomm distignañ ha lakaat ma spered gant traoù all estroc’h evit ar vuhez pemdez. Petra ‘welloc’h evit ar Rock, tudoù, d’hen ober? Eee ya, marteze e lârfet zo traoù all, feiz avat, din-me n’eus ket gwelloc’h evit ar rock peurliesañ.\nE-touesk ar strolladoù a blij kalzik din emañ Aerosmith. Sede ar paotr Stefan o klask klipoù neuze. Kustum on da selaou sonerezh ha neket da sellet outañ. Gwall souezhet e voen eta pa welis an daou glip da heul. Ya da! Ha me kenkent o klask gouzout eus petore film e oa tennet ar skeudennoù-se…\nTapet lous on bet avat. N’eus bet film ebet nemet ar berrfilmoù-se a reer klipoù dioute! Dipit bras ganin avat.\nSellit oute ha plijadur ganeoc’h!\nEvel-just ho po anavezet merc’h ar c’haner, Liv Tyler, ken hoalus en he ferzh en The Lord of the Rings. Hag ivez marteze Josh Holloway, alias Sawyer en Lost.\nKaer zo lâret kalz gwelloc’h e oant eget an traoù paour a ziskouezer dimp en klipoù Rap pe R ‘n B.\nAuteur StefanPublié le 16 janvier 2012 Catégories Brezhoneg, DiRuMmRolLeT, Non classé\nUne réflexion sur « Daou glip gant Aerosmith »\nGwir eo, sapre koantenn anezhi 🙂\nPrécédent Article précédent : Blogomp atav…\nSuivant Article suivant : Netra da gontañ d’ar bed


KARTENN-ANV – PASEPORZH | Ville de Vannes\nKARTENN-ANV – PASEPORZH\nGOULENN KARTENN-ANV GOULENN PASEPORZH\nRoet e vez ar Gartenn-anv diàr c’houlenn an den. Testeniiñ a ra e vroadelezh frañsez. Digoust eo hag e-pad 15 vlez emañ e talvoud.\nKemer emgav enlinenn\nPRIENTIÑ E EMGAV EN TI-KÊR\nEvit aesaat ho tifrae e c’hellit rakleuniiñ ar furmskrid goulenn enlinenn a-raok hoc’h emgav en ti-kêr.\nRakgoulenn ma c’hartenn-anv enlinenn\nAR PEZHIOÙ DA BOURCHAS\nAr prouennoù ret evit goulenn ur gartenn-anv zo doc’h ma vezit major pe minor, ma’z eo ho koulenn kentañ pe ur goulenn adneveziñ, m’ho peus ur paseporzh (pe ma n’ho peus ket)…\nLennit roll ar prouennoù\nLennit ar reoladoù evit al luc’hskeudennoù identelezh\nTrawalc’h zo get ul luc’hskeudenn identelezh evit ar c’hartennoù-anv.\nRazh ar c’houlennerion a rank bout àr al lec’h pa vez kaset an teuliad pe pa vez tapet ar gartenn-anv.\nEvit an dud vajor e talv ar gartenn-anv 15 vlez abaoe ar 1añ a viz Genver 2014, n’o deus an dud tra erbet da ober.\nEvit an dud vinor e talv ar gartenn-anv 10 vlez.\nE-pad ur memes emgav e c’hellit kas genoc’h ur goulenn kartenn-anv hag ur goulenn paseporzh.\nAr paseporzh zo ur goulenn monet ha donet, a brou identelezh an den. Getañ e c’heller prouiñ e identelezh hag ar vroadelezh frañsez pa vezer kontrollet en harzoù pe pa vez graet kontrolloù er broioù estren.\nRakgoulenn ma faseporzh enlinenn\nAr prouennoù ret evit goulenn ur paseporzh zo doc’h saviad an dud : major pe vinor, goulenn kentañ pe goulenn adneveziñ… E pep degouezh e ranker pourchas ul luc’hskeudenn, ur brouenn annez hag un timbr kemedel.\nLennit roll ar prouennoù evit ar paseporzh\nGellout a rit preniñ ho timbroù kemedel : enlinenn e timbres.impots.gouv.fr, e ti ur marc’hadour-butun pe pa vezit o sevel ho rakgoulenn. E Frañs emañ an timbr kemedel e 86 € evit ur major, e 42 € evit ur minor ouzhpenn 15 vlez hag e 17€ evit ur minor edan 15 vlez.\nRazh ar c’houlennerion a rank bout àr al lec’h pa vez kaset an teuliad pe pa vez tapet ar paseporzh.\nEvit ar vinored : ret eo bout àr al lec’h pa vez kaset an teuliad. N’eus nemet ar vinored ouzhpenn 12 vlez hag a rank bout àr al lec’h pa vez tapet ar paseporzh (louc’hoù).


Ar gwin e Breizh | YA! Keleier e brezhoneg - kazetenn sizhuniek enlinenn\nKeleier » A-nevez » Ar gwin e Breizh\n04 / 12 / 2017 | A-nevez, Glad | Commentaires fermés sur Ar gwin e Breizh\nUr mare zo bet e oa muioc’h a wez rezin eget a wez avaloù e Breizh, hag un tamm mat a winaouegi estreget hini Bro-Naoned.\nKozh-tre eo istor ar gwin e Breizh pa voe anvet dija gant ar C’halianed o doa ijinet an tonelloù evit derc’hel anezhañ. Met gant ar Romaned eo ez eas an traoù war-raok, goloet ma voe ganto glannoù ar stêr-Rance ha re Montroulez. Degas a rae gounid, 3 gwech muioc’h eget an ed. Adalek an 3de kantved e voe krennet war ar produiñ hag hentet ar beizanted war-zu gounidoù all.\nBrudet e oa gwin Breizh. E Bro-Saoz hag e broioù an norzh e veze gwerzhet produ gwiniegoù Gwenrann pe c’hoazh Montroulez. Gwin gwenn a veze fardet e Breizh. Ne oa ket a-walc’h a heol evit fardañ gwin ruz.\nE pep lec’h e oa eus ar gwin ha n’eo ket hepken tro-dro d’ar manatioù evit kaout gwin evit an oferennoù. Ezhomm a oa eus ar gwin evit yec’hed ar boblañs. Adalek ar Xvet kantved zo bet kaoz a zour saotret. Evit tremen e-biou e eve an dud evajoù bet e go, gwin ha bier, ha sistr ivez, un disterig.\nNe voe anvet hemañ nemet er XVvet kantved. Met d’ar poent-se e oa disheñvel-mat ar gwin eus an hini a anavezer hiziv an deiz. Ne oa ket kalz a alokol ennañ, 3-4°, 5° d’ar muiañ ha lod a eve se gant lakaat dour da heul. Pa lakae A. Dumas ar vousketerien Porthos hag Aramis da evañ forzhik banneoù e c’hellent c’hoazh c’hoari gant o c’hleze. Ne oa ket ar gwin-se evit padout hag evet e veze dindan bloaz pe zaou. Da vare an dispac’h e voe kontet 400 devezh-arat gouestlet da se e Il-ha-Gwilun, ha kement all evit Penn-ar-Bed, Aodoù-an-Arvor. En anvioù-lec’h e kaved roud outañ, e anv ar parkeier pe an hentoù.\nAdalek an XIXvet kantved e voe torret al lañs. Abalamour d’an tren e teuas ar marc’hadourezhioù buanoc’h eus a lec’h all. Er Su e veze muioc’h a heol,ha produet e veze muioc’h. E Breizh e c’houzañved gant ar rev hag ar glaveier ha dizingal e oa ar gounid. Betek kaout bloavezhioù hep dastum. E 1850 e veze c’hoazh 1/3 eus gorread kumun Redon dindan gwiniegi met tremenet e oa ar mare aour war-bouez e Bro-Naoned hag e Bro-Wened. Ha gwashoc’h e voe c’hoazh abalamour d’ar “phylloxéra”, un amprevan noazus o tont eus aod reter ar Stadoù-Unanet, a zistrujas 99 % eus gwiniegoù Bro-C’hall. Evit ar wech kentañ e voe anv outañ er Gard e 1869. War-zu an norzh ez eas, 30 km ar bloaz.\nWar-bouez e Bro-Naoned ne seblante ket ar Vretoned gwall vennet da adplantañ gwez adal plant amerikan, evit kaout un gwin dister ha gounid bihan ha direoliek.\nOuzhpenn-se e fellas da gannaded ar Su en Trede Republik derc’hel penn da stourmoù o zud ha votiñ a rejont lezennoù o tifenn da 3 departamant Breizh – met ivez d’an Normandi, d’ar Pikardi, da rannvro Pariz – kaout gwiniegoù ha produiñ gwin. Bez’ e oa c’hoazh eus al lezenn-mañ betek n’eus ket pell.\nEvel-se eo aet da get un hengoun diorroet e-pad ouzhpenn 2 000 vloaz. N’eo ken nemet nevez zo zo bet kaoz a enoriñ ar gwin hag ar winieg e Breizh, en-dro.\nE 2005, e Duod, e voe bodet mignoned ha soñjet krouiñ ur gevredigezh o vodañ ar re a rae o gwin, pep hini eus e du. Bloaz goude, e Duod c’hoazh, e voe bodet 80 den ha krouet da vat an ARVB he deus kendalc’het gant he hent. Hiziv e konter 100 ezel, eus a bep lec’h e Breizh, hiniennoù pe c’hoazh kevredigezhioù evel e Kemper pe St Suliac (56) dezho ur c’hant ezel bennak ivez. (Association pour la reconnaissance des vins de Bretagne).\nDa vare an emvod-meur e vez eskemmet war an teknikoù, ar c’hudennoù hag an diskoulmoù, ha tañvaet ar produadurioù. Seul aesoc’h eo bremañ pa n’eus ket mui da stourm ouzh al lezenn, ouzh ar jandarmed evel ma oa c’hoarvezet c’hoazh un dek vloaz bennak zo gant un ezel eus Loudeag a felle dezhañ difenn e wez dirak ar valtouterien mennet d’o distrujañ.\nAbaoe ar 1/1/2016 ez eus reolennoù nevez gant Europa ha gellout a reer kaout gwiniegi, pe e vefe war inizi Arz, Groe, war ledenez Rhuis pe Kraoñ…\n*Association pour la reconnaissance des vins de Bretagne


Buhez ar Sent/1912/Kallist - Wikimammenn\nBuhez ar Sent/1912/Kallist\nKallist a oa eur sklavour en penn kentan e amzer ; o vezan ma oa eur spered kaer a zen, Karpophorus, e vestr, hen lakas da ren eur bank en e hano, mes n’hallas ket en em denn kaer er vicher-ze. Ar Judevien, o kredi e oa en hent ha golo d’eze, hen diskuilhas evel kristen da Fuscianus, prefed Rom (188), a gondaonas anezan da vont da labourat da vengleuziou ar Sardaign.\nDaou pe dri bla so e oa eno, pa deuas Marcia, eur baganez koulskoude, da c’houlenn digant he fried, an impalaer Kommod, frankiz ar gristenien a oa bet kondaonet da vont da labourat d’ar Sardaign. En doare-ze e c’hallas Kallist dizrei d’e vro. Pa bignas Zephirin war Gador sant Per (199), e welas dioustu pegen talvoudek e vije d’ezan eur c’hristen speredek ha kalonek evel Kallist, ha gant asant ar bobl, e roas d’ezan an urziou sakr. Hanvet e oe raktal da avieler-bras, ha karget da ren ar veleien ha da c’houarn ar « vered ».\nAr « vered-ze » eo an tamm leve kentan he deus bet an Iliz war he hano ; roët e oe d’ezi gant familh vras ar Sesilianed ; enni e oe sebeliet korf ar verzerez Sesilia ha re ar pabed, epad meur a gant vla.\nKallist a oe an hanterour etre an Iliz hag ar Gouarnamant ; dont a reas a benn da lakat ar Gouarnamant da anaout ar gwir he devoa an Iliz, evel sosiete, da vezan perc’hen ha da zifenn he feadra dirak al lez-varniou. Lakat a reas ober labouriou bras ha kaer war-dro ar « vered dindan douar ». Ouspen ar vins ledan hag a-wel d’an holl a zo da ziskenn enni, e lakas ober eur vins kuz, d’ar gristenien da c’hallout mont ha dont, pa zigouezje d’ar baganed ’n em zevel en o eneb.\nDa varo Zephyrin (217), e oe hanvet da gemer e garg ; chom a reas pemp bla war Gador sant Per ; en e amzer e kredas ar gristenien sevel o ilizou kentan dindan heol binniget an Otrou Doue. Ar baganed, eun devez, a ’n em gemeras outan, ha goude bezan e stlapet en eur puns, e lazjont anezan eno a dôliou mein (222).\nAn Iliz a chome galloudus war e lerc’h, gant he beleien niverus hag he doktored vras ; harpet gant ar familhou kentan ha pinvidikan a oa en Rom, e wele, gant dudi, an dud dister hag an dud paour o ’n em vodan endro d’ezi, hag o c’houlenn diganti sec’han o daerou ha harpan o zempladurez.\nAdtapet diwar « https://br.wikisource.org/w/index.php?title=Buhez_ar_Sent/1912/Kallist&oldid=38365 »\nKemmoù diwezhañ degaset d'ar bajenn-mañ d'an 9 Gou 2012, da 08:06.


Degemer al lec’hienn > Ar strolladoù > Strollad Gwerleskin > Sal ar Gouelioù\nE kreizig-kreiz buhez peb parroz, peb bourk, peb kêr, ema Sal ar Gouelioù. Petra a vez aozet enni ? Gant piw ha penaoz ? Piw zo en karg deuz ar sal ? Pesort tud a dremen ? Diwar-se zo bet savet un heuliad pennadoù farsuz, fentuz ha dirollet mechañs : kartoù, kentelioù, sport, teatr, emvodoù, stalieroù…\nPLOUGONVEN Ar Gerveur\nKERIEN Sal Liesimplij\nPLOURAC’H Sal liesimplij


Pajenn:Milin - Gwechall-goz e oa.djvu/78 - Wikimammenn\nPajenn:Milin - Gwechall-goz e oa.djvu/78\noud e Eried, hag e ouije dioutan gant petra e rea kemend-all a draou. Goulenn a eure, evel he doa lavaret. Evelato ne deuas ket buan a-benn he zaol : trei ha distrei a rankas, ober he mitouik a rankas meur a wech a-raok mac’h anzavas heman outi petra ’oa. Evelato eun nozvez m’he doa pedet anezan ha goulennet kaeroc’h evit he doa great a-raok, heman, diod ma ’z oa, a lavaras n’en divije ket muioc’h a c’halloud evit peb-unan, anez eul leorig bihan-bihan en doa.\n— Gantan, emezan, eo e ran kement am eus c’hoant, n’em eus nemet ar boan da c’houlenn.\n— Hag e pelec’h, eme ar brinsez, e likit-hu al leorig-ze ?\n— Atao e vez em c’herc’hen, noz-deiz. Bez’ ema ganen aze, em bruched, ha birviken den n’en devezo, emezan, nemet laeret e ve d’in.\nHouman neuze ne lavaras netra, hag a reas an neuz da gousket. Mab-kaer ar roue a gouskas ivez ; ha, pa glevas e bried anezan o roc’hal, e risklas goustad he dourn en e vruched hag e kemeras al leorig-ze digantan.\nHouman ne voe ket didalvez da zevel antronoz, ha da gas al leorig bihan d’he mignon.\nEgile ne daolas evez ez oa laeret, ken na voe divezat d’ezan. Eat ’oa da ober eun dro chase d’ar c’hoad, ha pa voe distro d’ar gear, pa c’houlennas pelec’h edo e bried, e voe lavaret d’ezan n’ en doa gwelet den anezi abaoe ma ’z oa savet.\n— Emaoun tizet ganti en taol-man !\nN’oa ket gaou. Merc’h ar roue, dioc’htu ma roas al leorig\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/78&oldid=136716 »\nKemmoù diwezhañ degaset d'ar bajenn-mañ d'an 9 Eos 2018, da 20:35.


Kaerell hirlostek - Wikipedia\nGenad : Mustela\nAr gaerell hirlostek (Mustela frenata) eo ar spesad boutinañ e-touez ar mustelideged en Amerika. Bevañ a ra e lec'hioù digor, e-kichen an dour, eus Kanada betek norzh Amerika ar Su.\nHeñvel eo ouzh ar gaerell dre he feson, hir eo he c'horf, berr he favioù ha hir he lost. Muzuliañ a ra ar pared etre 33 ha 45 cm ha pouezañ a reont 450 g. Gell eo o blevenn, melen o c'hof hag er rannvroioù erc'hek ez eont da wenn e-pad ar goañv. Du e chom penn o lost.\nEvel an holl gaerelled e tebront krignerien dreist-holl. O c'horf hir a ro tro dezho da heuliañ o freizhoù e-barzh o douarenn. Anevaled-noz int met o gwelout a c'heller diouzh an deiz a-wechoù. Bevañ a reont en o-unan en diavaez eus koulz ar parañ.\nAr gaerell hirlostek war Animal Diversity Web\nAdtapet diwar « https://br.wikipedia.org/w/index.php?title=Kaerell_hirlostek&oldid=1951266 »\nKemmoù diwezhañ degaset d'ar bajenn-mañ d'an 15 C'hwe 2022, da 07:50.


Ar skrivadenn - Dictée en breton - Keleier - Accès directs - Parc naturel régional d'Armorique\nVous êtes dans : Accueil >\tAccès directs >\tKeleier >\tAr skrivadenn - Dictée en breton\nAr skrivadenn - Dictée en breton\nDepuis 2004, le Parc naturel régional d'Armorique organise la dictée en breton sur son territoire (Guerlesquin, Crozon, Brasparts, L’Hôpital-Camfrout, Daoulas et Logonna-Daoulas). Ar skrivadenn se déroule depuis 2016 le 11 novembre, à Logonna-Daoulas, en partenariat avec la commune, des bénévoles de Logonna-Daoulas et des associations des alentours: Gorre ha Goueled de Loperhet, Ar Froud Birvidik, Bugale amañ de l’Hôpital-Camfrout. Le texte de la dictée a été composé cette année par les collégiens de la filière bilingue du Collège Saint Joseph de Plouescat sous la houlette de leur enseignante Morgane Cloître.\nSamedi 11 novembre 2017 à 14h. Salles Kejadenn- Logonna-Daoulas.\nSadorn 11 a viz Du e Logonna-Daoulaz - Kejadenn - 2 eur\nIl se divise en 5 parties, dont la difficulté augmente avec le nombre de paragraphes. Les jeunes à partir du C.E. et les débutants s’inscriront pour un ou deux paragraphes selon leur désir. Les confirmés pourront en faire 3, 4 ou la totalité du texte. Chacun est libre de commencer pour essayer, arrêter ou continuer en cours d’animation.\nRannet eo ar skrivadenn e 5 lodenn deus an aesañ evit ar re yaouankañ hag an deraouidi betek al lodenn diwezhañ evit ar re varrekañ. Pep hini a c’hell ober ar pezh en deus c’hoant. Bezañ difaziet pe get, kaout un notenn pe get, skrivañ an destenn a-bezh met bezañ notennet war ul lodenn nemetken hag all…Ar pal a zo deskin un dra bennak met ivez kaout plijadur.\nSoñjoù skolidi Sant Jo (Poueskad) hag o c’helennerez Morgane Cloitre diwar ar Skrivadenn\nSetu ar pezh a c'hellfen lavaret diwar-benn al labour kaset da benn gant va skolajidi :\nP'am boa gwelet ar gemennadenn (war va boest mail) em boa soñjet raktal e c'hellfe bezañ ul labour dedennus da gas da benn gant an tredeidi. Un dra bennak "gwir" da grouiñ ganto e oa. E-pad ar c'hentelioù e vez ijinet ganeomp un bern degouezhioù evit kaout tro da gaozeal e brezhoneg, met an degouezhioù-se ne vezont ket dre ret soubet er sevenadur hag er brezhoneg. Traoù difetis a grouomp alies.\nGant ar raktres-mañ o deus va skolijidi gellet dizoleiñ a-dostoc'h Park an Arvorig hag ar Skrivadenn. Eus un tu o deus dizoloet petra oa ar Park ha pelec'h e oa lec'hiet. War bord ar mor e vev an tredeidi e Ploueskad. O c’horn-bro a anavezont dreist-holl. Al lec’hioù brudet a gaver e Park an Arvorig o doa bet tro da welet dija pe da glevet anv anezho da nebeutañ, met ne ouient ket re petra eo Park an Arvorig. Al labour-se a zo bet un digarez evit kompren mont-en-dro ar Park ha reiñ c’hoant dezho da vont betek eno.\nEus an tu all o deus bevet eus an diabarzh krouidigezh ar Skrivadenn 2017, da lavaret eo un darvoud e brezhoneg. Va skolijidi n'o doa ket tro da glevout brezhoneg na da gaozeal brezhoneg pa ne vezent ket er skol. A-drugarez d'ar raktres o deus gwelet mat eo bev ar yezh hag ez eus tud tro dro dezho hag a vev e brezhoneg.\nPlijet eo bet ar skolajidi gant ar raktres dre ma oa tu dibab forzh peseurt temad ha lakaat an ijin da labourat. Ankenius e oa ivez memestra dre ma dav sevel un istor klok berr a-walc'h hag a c'hellfe plijout d'ar re vihan kement ha d'an dud gour. Hir a-walc’h eo bet ar prantad evit dibab an temad. Mennozhioù disheñvel a-grenn a oa er strollad. Lod o doa c’hoant ijinañ un istor fentus, lod all un istor skrijus, lod all c’hoazh n’o doa ket c’hoant dreist-holl ijinañ un istor. Goude an eskemmoù bras o doa divizet displegañ ar peskaeterezh e Breizh. Goude meur a enklask ha goude bezañ skrivet pennadoù ‘zo o doa merzhet e oa aesoc’h ijinañ un istor war ur vag-pesketa.\nUl labour tenn eo bet evito, dreist-holl, dre ma oa dav dont a-benn da lakaat ar skrid da vezañ diaesoc'h-diaesañ a-fed reizhskrivañ. Al liveoù uhelañ a zo bet start da skrivañ. Komprenet o deus e c’hell bezañ diaes ar vicher skrivagner hag eo pouezus pep ger en ur frazenn. C’hoariet o deus gant ar gerioù, gant ar sonioù ha gant an troioù-lavar. Plijet int bet echuiñ o frantad er skolaj hag e brezhoneg gant al labour-se.


Tiken Jah Fakoly a zo ur c'haner reggae bet ganet d'an 23 a viz Mezheven 1968 e Odienne en Aod an Olifant. Dizoleiñ a ra buan ar sonerezh reggae ha sevel a ra e strollad kentañ e 1987, "Djelys". Dedennet gant an darvoudoù sokial ha politikel en e vro e grog da skrivañ kanaouennoù war ar stad dilenn, tamm-ha-tamm e teu da vezañ anavezet en e vro, gant ar re yaouank dreist-holl. Ur produer a zeu e darempred gantañ hag enrollañ a ra e gasedigoù kentañ e-kerzh ur genskrivadeg sonerezh aozet e Aod-an-Olifant e 1993.\nE-kerzh ar memes bloavezh e varv ar prezidant Houphouët-Boigny ha disklêriet e vez ur c'hañv broadel. E-pad 3 miz ne vez skignet gant ar radio nemet kanaouennoù relijiel. Kentañ pladenn Fakoly a zeu er-maez hep kaout tamm brud ebet, un nebeud mizioù war-lec'h e teu er-maez ur bladenn all met chom a ra divrud adarre.\nFakoly a ziviz sevel kanennoù politikel, flatrañ an drougimplijoù hag emsaviñ a ra ar bolitikerien o skrivañ e soñjoù en e ganennoù. Gant sikour arc'hant e vignoned e laka da zont er-maez " Mangercratie " hag a zo brudet-kenañ en Afrika hag er broioù gallek. E 1998 e krog Tiken Jah Fakoly da enrollañ e bladennoù e Frañs. Youlek, ec'h embann Fakoly e 2002 ar bladenn " Françafrique " enrollet en ur studio brudet mat : Tuff Gong e Kingston, e Jamaika. Brudet-tre e krog da vezañ. Deuet er-maez e 2004 ez eo " Coup de Gueule " ur bladenn reggae roots tennet eus ar vuhez e Jamaika hag en Aod-an-Olifant. Ur bern tud o deus sikouret anezhañ da enrollañ e bladenn : Tyrone Downie, ar ganerien Black Uhuru, Zebda ha Magyd Cherfi hag en deus skrivet gant Fakoly ar ganaouenn " Tonton d'América ".\n"Evel ma lâr e-pad e atersadennoù e servij e sonennoù da lakaat an dud da soñjal en diaesterioù zo en Afrika, ar c'hleñvedoù, ar baourentez... Servijout a ra ivez da chom hep disoñjal eo ar pobloù afrikan tud eveldomp gant o hengounioù, o sevenadur..."\nAbalamour da se ez eo brudet Tiken Jah Fakoly en Afrika hag en Europa a-bezh.\n2000 : Cours d'histoire\n2003: e Frañs : Victoires de la musique 2003 er Rummad Reggae/Ragga/World gant ar bladenn Françafrique.\nAdtapet diwar « https://br.wikipedia.org/w/index.php?title=Tiken_Jah_Fakoly&oldid=1464049 »\nKanerien Aod an Olifant


c'hoant - Wikeriadur\nTesteniekaet en henvrezhoneg (huant) hag en krennvrezhoneg (hoant).\nDa geñveriañ gant ar gerioù chwant en kembraeg, whans en kerneveureg, saint en iwerzhoneg.\nc'hoant /ˈxwãnt/ gourel (liester : c'hoantoù)\nMennozh a zeu war spered unan bennak hag a ro dezhañ da soñjal, e gwir pe e gaou, ne c'hallo ket dioueriñ tra pe dra\nSetu aze pelec'h e oan bet degaset gant va c'hoant da gludañ en un toull sioul, e Rusia. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 13.)\nen hoent de huélet ..., Grammaire du dialecte de Vannes, pajenn 97\npadout gant ar c'hoant\nMet kerkent ha ma voe troet e seulioù, Levenez, na bade ken gant ar c'hoant da c'hoût petra a oa er gambr difennet, a digoras an nor... — (Fañch an Uhel, Kontadennoù ar Bobl/1, Al Liamm, 1984, p. 278.)\ntremen gant ar c'hoant : chomp hep kaout e c'hoant.\nGant ar c'hoant e tremeni ! : n'az po ket pezh a c'hoantaez kaout.\nMont gant e c'hoant d'ar gêr:\nEet e vo Soaz gand he c’hoant krampouez d’ar gêr. — (Jules Gros, Le trésor du breton parlé Deuxième Partie, 1970, p. 75], Le trésor du breton parlé - Deuxième partie - Dictionnaire breton-français des expressions figurées, 1ère ed. 1970, p. 75.)\nbezañ c'hoant (da ober un dra bennak)\nbezañ gant ar c'hoant da ober un dra bennak\nbezañ krog ur c'hoant en un den\nbirviñ gant ar c'hoant da ober un dra bennak\nkaout c'hoant da ober un dra bennak\nEtre daou-ugent ha hanter-kant Ar brasañ c’hoant.\nMant ( = bent) A degas c’hoant.\nNotenn dalvoudus e-barzh ar gelaouenn w:War-du ar pal, e 1938, pajenn 118.\n↑ Martial Ménard, Geriadur brezhoneg An Here, 2001, pajenn 215a.\ngalleg : désir (fr) , envie (fr) , voeu (fr) , aspiration (fr)\nkembraeg : chwant (cy)\nkerneveureg : whans (kw)\nsaozneg : desire (en)\nAdtapet diwar « https://br.wiktionary.org/w/index.php?title=c%27hoant&oldid=295151 »\nKemmoù diwezhañ degaset d'ar bajenn-mañ d'an 3 Meu 2020, da 19:01.


Gant an aotrou Nedeleg e voe lakaet embann e 1942 Leor nevez kantikou brezoneg an eskopti, ennañ kantikoù kempennet gantañ . Gant danvez e gentelioù brezhoneg er c'hloerdi e savas ur Yezadur ar brezoneg a voe echuet gantañ e 1943, met na voe ket embannet e stumm ul levr.\nEtre 1969 ha 1971 ez embannas meur a gaier eus Kenvreuriez ar Brezoneg evit reiñ skridoù brezhonek da veleien eskopti Kemper. Troet e oa an aotrou Nedeleg gant an istor ivez hag e penn ar Société Archéologique du Finistère e voe etre 1965 ha 1969 .\nAdtapet diwar « https://br.wikipedia.org/w/index.php?title=Pêr_Yann_Nedeleg&oldid=1813765 »\nKemmoù diwezhañ degaset d'ar bajenn-mañ d'an 9 Kzu 2018, da 21:07.


Ur c'hi dreist-ordinal eo Kornil. Gouzout a ra komz, lenn war skizh ha gouest eo da ziluzia� kudenno� matemakek kemplezh zoken ! Met n'eo ket bet diskouezet e varregezhio� d'ar re-all, aon ganta� dont da veza� ur gozig etre daouarn ar skiantourien. Che�ch a ra e vuhez klet ha trankil d'an deiz m'eo gopret ur c'hrennard yaouank anvet Bernie gant e vestro� da veza� dog-sitter. Rak diguzhet eo bet e sekred ganta� !\nDVD embannet a-benn nebeud.\nUn co-production de Gwengolo filmo� et Dizale. Penno� Pentur\nUr pennad tennet diouzh Penno� Pentur, ur genstrivadeg etre liseidi pe skolajidi brezhoneger, un abadenn kenbroduet gant Dizale ha Gwengolo filmo�.\nGant piv e yelo ar maout ? Emgav bremaik war T�b�o ha Gwagenn TV evit dizolei�.